Resil li Santil Hu: Li Yos Kixsik' Ru laj David - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nK'ARU yook chi k'ulmank sa' li eetalil? Li ch'ina'al a'in kixkol jun li karneer sa' ruq' jun li oso. Li xul a'in kixk'am jun li ch'ina karneer. Jo'kan naq li ch'ina'al kixtoch' li oso ut kixkol li karneer. Naq li oso kiwakli, li ch'ina'al kixkamsi. Kixkol ajwi' jun li karneer sa' ruq' jun li kaqkoj. Kaw rib' li ch'ina'al. Ab'an, ma nakaanaw ani li ch'ina'al a'in?\nLi ch'ina'al a'an laj David ut Belen kiyo'laak chaq. Li xyuwa'chin laj David a'an laj Obed. Li xna' xyuwa' laj Obed a'an li xRut ut laj Boaz. Li xyuwa' laj David a'an laj Jese. Laj David naril xkarneer li xyuwa'. Ak 10 chihab' rokik chi awab'ejink laj Saul naq kiyo'laak laj David.\nKiwulak xkutankil naq li Jehob'a kixye re laj Samuel: ‹K'am li aseeyt sa' rochoch laj Jese. Xb'aan naq xinsik' ru jun reheb' li ralal cho'q awab'ej›. Naq laj Samuel kiril ru laj Eliab, li xb'een ralal laj Jese, kixk'oxla: ‹A'in tana sik'b'il ru xb'aan li Jehob'a›. Ab'an li Jehob'a kixye re: ‹Maawil xch'ina'usal chi moko li xnajtil roq. Moko a'an ta xinsik' ru›.\nToja' naq laj Jese kixb'oq laj Abinadab ut kixk'e chiru laj Samuel. Laj Samuel kixye: ‹Moko a'an ta sik'b'il ru xb'aan li Jehob'a›. Chirix chik a'an laj Jese kixk'am laj Samah, li ralal, chiru laj Samuel. Toja' naq laj Samuel kixye: ‹Moko a'an ta sik'b'il ru xb'aan li Jehob'a›. Laj Jese kixk'ameb' wuqub' li ralal chiru laj Samuel, ab'an maajun reheb' ke'sik'e'k ru. Jo'kan naq kixye laj Samuel: ‹Ma a'in chixjunileb' laawalal?›\nLaj Jese kixye re: ‹Wank jun chik li walal toj saaj, ab'an yook chaq rilb'aleb' li karneer›. Naq laj Samuel kiril laj David, kixk'e reetal naq ch'ina'us na'ilok. Toja' naq li Jehob'a kixye re laj Samuel: ‹A'in xinsik' ru. K'e li aseeyt sa' xjolom›. Laj Samuel kixb'aanu li kixye li Jehob'a. Moqon chik, laj David kikanaak cho'q awab'ej sa' li tenamit Israel.\nAni xk’ab’a’ li ch’ina’al li wank sa’ li eetalil? Chanru naqanaw naq kaw rib’ li ch’ina’al?\nB’ar li xtenamit laj David? Ani xk’ab’a’ li xyuwa’ ut li xyuwa’chin laj David?\nK’a’ut li Jehob’a kixtaqla laj Samuel sa’ rochoch laj Jese?\nK’aru kixye laj Samuel naq laj Jese kixk’am li wuqub’ chi ralal chiru?\nK’aru kixye li Jehob’a re laj Samuel naq ke’xk’am laj David chiru?\nChaawil li naxye 1 Samuel 17:34, 35.\nNaq laj David kixkamsiheb’ li xul, chanru kixk’utb’esi naq maak’a’ xxiw ut k’ojk’o xch’ool rik’in li Jehob’a? (1 Sam. 17:37.)\nChaawil li naxye 1 Samuel 16:1-14.\nChanru nokooxtenq’a li kixye li Jehob’a sa’ 1 Samuel 16:7 re naq juntaq’eet tqil chixjunileb’? (Hech. 10:34, 35; 1 Tim. 2:4.)\nNaq li Jehob’a kirisi li xsantil musiq’ej sa’ xb’een laj Saul, chanru naxk’utb’esi a’in naq li maa’us aj musiq’ej naru t-eechaninq qe naq maak’a’ chik xsantil musiq’ej li Yos qik’in? (1 Sam. 16:14; Mat. 12:43-45; Gál. 5:16.)


Resil li Santil Hu: Li B'ut'iha' - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nCHAAWIL SAʼ Q’eqchi’ acholi afrikáans albanés alemán armenio armenio occidental asamés ateso aymara azerí azerí (alfabeto cirílico) bajo alemán bambara baulé becol birmano bislama búlgaro cabilé catalán cebuano checo chichewa chin haka chino (tradicional) chino simplificado chitonga chitumbuka chuvash cingalés citonga congo coreano criollo de las seychelles criollo haitiano criollo mauriciano croata dangme danés diula efik endebele endonga enzema eslovaco esloveno español estonio ewé feroés finlandés francés ga garífuna georgiano griego groenlandés guaraní gun guna hausa hebreo herero hiligaynon hindi hiri motu hmong holandés húngaro ibo ilocano indonesio inglés islandés isoko italiano japonés kabardin-cherkess kabiye kachin kannada kaonde kazajo kikamba kikongo kikuyu kiluba kimbundu kiniaruanda kirguís kirundi kisi krio kwangalí kwanyama lamba lao lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas británico lenguaje de señas checo lenguaje de señas estonio lenguaje de señas filipino lenguaje de señas finlandés lenguaje de señas francés lenguaje de señas holandés lenguaje de señas húngaro lenguaje de señas japonés lenguaje de señas nicaragüense lenguaje de señas paraguayo letón lhukonzo lifu lingala lituano luganda lugbara luo luvale macedonio macua malayo malayálam malgache maltés mam mambue-lungu mapudungún maratí maya mazateco de Huautla mendé mixe mixteco de guerrero mizo mongol more mískito nepalés ngäbere (o guaymí) niueano noruego nuer nyaneka náhuatl de guerrero náhuatl del norte de puebla oromo osético otomí del valle del Mezquital papiamento de curazao persa pidgin de las islas salomón polaco portugués purépecha quechua ancashino quechua ayacuchano quechua boliviano quechua cuzqueño quiché rumano runyankore ruso rutoro samoano sango sena sena serbio sesoto shona sidama sranangtongo suajili suati sueco tagalo tai tamil tankarana tayik telugu tetum tivo tlapaneco tojolabal tok pisin tongano totonaco tseltal tsonga tsotsil tsuana turco turcomano twi tártaro ucraniano uigur (alfabeto árabe) umbundú uolof vendal vezo vietnamita wallisiano waray-waray wayuunaiki wolaita xhosa xitshwa yoruba zapoteco del istmo zapoteco re lachiguiri zulú árabe ñanya\nMA KE'XJAL xna'leb' li ink'a' ke'ok sa' li jukub' kab'l? Ink'a'! Moko ke'xkanab' ta se'ek, xb'aan naq ink'a' ke'xpaab' naq tchalq li b'ut'iha'.\nMaak'a' sa' xch'ooleb' naq napujujnak li hab', chanchan hoyb'il rik'in kukb'. Toj aran ke'xk'e reetal naq yaal li kixye laj Noe! Ab'an maa'ani chik kiru chi ok xb'aan naq li Jehob'a kixtz'ap chi'us li rokeb'aal li jukub' kab'l.\nSa' junpaat kib'ut'unk li ch'och', chanchan chik nima' kiwulak. Kireek'asiheb' chaq li ninqi che', li ninqi pek ut k'ajo' xyaab' kixb'aanu li nima'. Eb' li poyanam ke'xuwak. Ke'taqe'k sa' xb'eeneb' li tzuul. Naq ke'ril chixjunil a'in, ke'raj wank sa' li jukub' kab'l. Ab'an maak'a' chik li hoonal.\nLi ha' yook chaq chi taqe'k. Kixk'e li hab' chiru 40 kutan ut 40 q'oqyink. Naq li ha' kitaqe'k kimuqunk chixjunil li ninqi tzuul. Kik'ulmank tz'aqal jo' kixye chaq li Yos. Chixjunileb' li ink'a' ke'ok sa' li jukub' kab'l ke'kamk. Ab'an li wankeb' sa' li jukub' kab'l ke'kole'k.\nLaj Noe ut eb' li ralal us ke'k'anjelak. Li jukub' kab'l kiwakliik sa' xb'een li ha'. Naq kiraqe'k li hab', ki'elk chaq li Saq'e. Maak'a' kik'utunk sa' xb'een li Ruuchich'och', ka'ajwi' li nimla palaw ut sa' xb'een wank li jukub' kab'l.\nKe'kamk li winq, li jwal nimeb' roq rochb'eeneb' li xna' ut chixjunileb' li maa'useb' xna'leb'. Jo'kan naq, maa'ani chik trahob'tesinq reheb' li qas qiitz'in. Ab'an, k'aru ke'xk'ul xyuwa'eb' li winq a'in?\nLi xyuwa'eb' li winq a'in, moko jo'eb' ta laa'o xb'aan naq a'aneb' musiq'ej. Eb' li musiq'ej a'in ke'tib'elo'k naq ke'chalk sa' Ruuchich'och'. Jo'kan naq ink'a' ke'kamk naq kib'utunk li Ruuchich'och'. Xb'aan naq ke'musiq'o'k wi' chik ut ke'sutq'iik sa' choxa. Ab'an li Yos ink'a' chik kixk'uleb'. Ke'kanaak cho'q x'anjel laj Tza. Li Santil Hu naxye naq a'aneb' li maa'us aj musiq'ej.\nLi Yos kixtaqla jun nimla iq' re naq tkub'eeq li ha'. Naq kinume'k oob' po, li jukub' kab'l kikanaak sa' xb'een jun li tzuul. Chirix chik a'an, laj Noe ut li xjunkab'al ke'ok rilb'al ru'ujeb' li tzuul. Li ha' yook chaq chi kub'eek.\nChirix chik a'an laj Noe kixk'e chi rupupik jun li q'eqi xul. Naq li xul a'in ki'elk chi rupupik, kisutq'iik sa' li jukub' kab'l xb'aan naq ink'a' kixtaw b'ar tkanaaq.\nLaj Noe kixtaqla jun li mukuy re xnawb'al ma ak xchaqik li ha' sa' xb'een li Ruuchich'och'. Li mukuy a'in kisutq'iik chaq ajwi' xb'aan naq ink'a' kixtaw b'ar tkanaaq. Naq kitaqlaak xkab' sut, kixk'am chaq jun xxaq li che' xb'aan naq li ha' yook chi kub'eek. Laj Noe kixtaqla li mukuy sa' rox sut, li mukuy ink'a' chik kisutq'iik xb'aan naq kixtaw xna'aj.\nLi Yos kixye re laj Noe: ‹Elen chaq sa' li jukub' kab'l. K'am laajunkab'al ut eb' li xul›. Kixq'ax jun chihab' xwanjikeb' sa' li jukub' kab'l. K'ajo' ke'saho'k sa' xch'ool naq ke'elk chaq sa' li jukub' kab'l ut naq ke'kole'k!\nGénesis 7:10-24; 8:1-17; 2 Pedro 2:9.\nK’a’ut naq maa’ani chik ki’ok sa’ li jukub’ kab’l naq kichalk li hab’?\nChiru jarub’ kutan ut q’oqyink kixk’e li hab’? Toj b’ar kiwulak li ha’?\nK’aru kixk’ul li jukub’ kab’l naq kib’ut’unk li Ruuchich’och’?\nMa ke’kole’k eb’ li winq li jwal nimeb’ roq naq kib’ut’unk li Ruuchich’och’? K’aru ke’xk’ul li xyuwa’eb’ li winq a’in?\nK’aru kik’ulmank rik’in li jukub’ kab’l naq kinume’k oob’ po?\nK’a’ut naq laj Noe kixk’e chi rupupik jun li q’eqi xul?\nChanru kixnaw laj Noe naq li ha’ ak kikub’eek?\nK’aru kixye li Yos re laj Noe naq ke’xq’ax jun chihab’ sa’ li jukub’ kab’l?\nChaawil li naxye Génesis 7:10-24.\nAniheb’ ke’kamk sa’ li b’ut’iha’? (Gén. 7:23.)\nJarub’ kutan kinume’k chalen chaq xtiklajik li b’ut’iha’ toj naq kichaqik li Ruuchich’och’? (Gén. 7:11; 8:13, 14.)\nChaawil li naxye Génesis 8:1-17.\nChanru naxk’ut chiqu Génesis 8:17 naq li Yos moko ak xjal ta xk’a’uxl chirix li kiraj chaq sa’ xtiklajik li Ruuchich’och’? (Gén. 1:22.)\nChaawil li naxye 2 Pedro 2:9.\nK’aru ke’xk’ul eb’ li anjel li ke’xq’et Raatin li Yos naq ke’sutq’iik sa’ choxa? (Jud. 6.)\nChanru naxk’ojob’ qach’ool xnawb’al naq li Jehob’a wank xwankil re xkolb’al li xtenamit, jo’ kixb’aanu rik’in laj Noe ut li xjunkab’al? (Heb. 11:7.)\nXKOMON LI NAʼLEBʼ\nLaj Noe junelik kixpaabʼ li Yos\nKʼajoʼ li maaʼusilal saʼ xkutankil laj Noe, joʼkan naq li Yos kixkʼam chaq li Bʼutʼihaʼ. Abʼan laj Noe kixpaabʼ li Yos ut kixkanabʼ jun chaabʼil eetalil choʼq qe. Saʼ li bʼideo aʼin taatzol chanru nokooxtenqʼa naq junelik kixpaabʼ li Yos.


Resil li Santil Hu: Ke'xyiib' li Tenamit Jerusalen - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nEB' LAJ Israel kaw yookeb' chi k'anjelak xb'aan naq yookeb' xyiib'ankil xnub'aal li tenamit Jerusalen. Ab'an, ak kinume'k 152 chihab' naq laj Nabucodonosor kixt'an li nub'aal ut kixk'at li rokeb'aal li tenamit Jerusalen. Naq eb' laj Israel ke'sutq'iik chaq Babilonia moko ke'ok ta xyiib'ankil li xnub'aal li tenamit.\nChiru naab'al chihab' eb' laj Israel moko sa ta ke'wank, xb'aan naq maak'a' xnub'aal li tenamit Jerusalen. Ut eb' li xik' neke'ilok reheb' naru te'chalq chi kamsink. Laj Nehemias ki'ok chi xtenq'ankileb' laj Israel chi xyiib'ankil wi' chik li xnub'aal li tenamit Jerusalen. Ma nakaanaw ani laj Nehemias?\nLaj Nehemias aj Israel. Wank sa' li tenamit Susa b'arwi' wank laj Mardoqueo ut li x'Ester. Laj Nehemias kik'anjelak sa' rochoch li awab'ej ut maare kiwank cho'q ramiiw laj Mardoqueo ut li x'Ester. Ab'an li Santil Hu moko naxye ta naq laj Nehemias kik'anjelak rik'in li awab'ej Asuero, li xb'eelom li x'Ester. Laj Nehemias kik'anjelak rik'in li awab'ej Artajerjes.\nMa jultik aawe ani laj Artajerjes? Laj Artajerjes chaab'il awab'ej, kixk'e naab'al tumin re laj Esdras re naq tixyiib' li Rochoch li Jehob'a, sa' li tenamit Jerusalen. Ab'an laj Esdras moko kixyiib' ta li xnub'aal li tenamit Jerusalen. Qilaq chanru naq laj Nehemias kixb'aanu li k'anjel a'in?\nAk kinume'k 13 chihab' naq laj Artajerjes kixk'e li tumin re laj Esdras. Anaqwan laj Nehemias yook chi k'anjelak rik'in li awab'ej Artajerjes. Li xk'anjel laj Nehemias wank xwankil. Xb'aan naq a'an aj numsihom b'iin ut naril chi'us sa' li ruk'a' li awab'ej re naq ink'a' tkamsiiq.\nLaj Hanani, jun reheb' li xkomon laj Nehemias, ut eb' laj Israel, li wankeb' xwankil, ke'rula'ani chaq laj Nehemias. Ut ke'xye re laj Nehemias chixjunil eb' li xch'a'ajkilal laj Israel ut ke'xye naq toj maaji' neke'xyiib' xnub'aal li tenamit Jerusalen. Laj Nehemias kiraho'k sa' xch'ool naq kirab'i a'in jo'kan naq ki'ok chi tijok chiru li Jehob'a.\nSa' jun kutan li awab'ej kixye re laj Nehemias: ‹K'a'ut ra sa' aach'ool?› Laj Nehemias kixye naq moko sa ta wankeb' laj Israel ut toj maaji' neke'xyiib' xnub'aal li tenamit, Jerusalen. Li awab'ej kixye re: ‹K'aru taawaj naq tinb'aanu?›\nLaj Nehemias kixye re li awab'ej: ‹Kanab'in chi xik Jerusalen re naq tinyiib' chaq li xnub'aal lintenamit›. Laj Artajerjes chaab'il xna'leb'. Kixkanab' chi xik laj Nehemias ut kixsik' eb' li tz'alamche' li tixk'am laj Nehemias naq txik Jerusalen. Laj Nehemias kixseeraq'i reheb' laj Israel chanru tixyiib' li xnub'aal li tenamit. Naq eb' laj Israel ke'rab'i a'in ke'saho'k sa' xch'ool, jo'kan naq ke'xye: ‹Qayiib'aq xnub'aal li tenamit›.\nNaq eb' laj Israel yookeb' xyiib'ankil xnub'aal li tenamit, eb' li xik' neke'ilok reheb' ke'ok xyeeb'al: ‹Tooxik xkamsinkileb' laj Israel re naq te'xkanab' xyiib'ankil li tenamit›. Naq laj Nehemias kixnaw a'in kixk'e reheb' laj k'anjel eb' li jutz' ch'iich' ut kixye reheb': ‹Mexxuwak chiruheb'. Texyaloq chirix leeras, leeriitz'in, leekok'al, leerixaqil ut chirix leejunkab'al›.\nLi tenamit Israel kaw rib' chi yalok. Wankeb' xch'iich' chi kutan ut chi q'oqyink ut ink'a' ke'xkanab' k'anjelak. Jo'kan naq chiru 52 kutan ke'xchoy xyiib'ankil li xnub'aal li tenamit. Anaqwan sa chik wankeb' xb'aan naq ink'a' chik te'oq li xik' neke'ilok reheb'. Naq laj Nehemias ut laj Esdras ke'ok xk'utb'al li xchaq'rab' li Yos, li tenamit kisaho'k sa' xch'ool.\nLi xyu'ameb' laj Israel moko jo' ta naq ke'wank chaq, naq toj maaji' neke'k'ame'k cho'q moos sa' li tenamit Babilonia. Xb'aan naq li awab'ej re Persia toj yook chi jolomink sa' xb'eeneb'. Jo'kan naq li Jehob'a kixye naq tixjal li awab'ej re naq li awab'ej a'in tixk'am chaq li tuqtuukilal. Ani li awab'ej a'in? Chanru tixk'am chaq li tuqtuukilal sa' li Ruuchich'och'? Kinume'k tana 450 chihab' re xnawb'al chirix li awab'ej a'in. Toj tqil jun chik li tzolom chirix xyo'lajik jun li k'uula'al.\nChanru wankeb’ laj Israel naq maak’a’ xnub’aal li tenamit Jerusalen?\nAni laj Nehemias?\nK’aru xk’anjel laj Nehemias? K’a’ut wank xwankil li xk’anjel laj Nehemias?\nK’aru kiraho’k wi’ xch’ool laj Nehemias ut k’aru kixb’aanu?\nChanru kixk’utb’esi laj Artajerjes naq chaab’il rik’in laj Nehemias?\nK’aru kixb’aanu laj Nehemias re naq eb’ li xik’ neke’ilok reheb’ laj Israel ink’a’ te’xxaqab’ li k’anjel?\nChaawil li naxye Nehemías 1:4-6 ut 2:1-20.\nK’aru kixb’aanu laj Nehemias re naq ttenq’aaq xb’aan li Jehob’a? (Neh. 2:4, 5; Rom. 12:12; 1 Ped. 4:7.)\nChaawil li naxye Nehemías 3:3-5.\nK’aru te’xtzol eb’ li cheekel winq li neke’k’amok b’e ut li neke’tenq’ank sa’ li ch’uut chirix chanru ke’k’anjelak eb’ laj teqoitas ut eb’ li wankeb’ xwankil? (Neh. 3:5, 27; 2 Tes. 3:7-10; 1 Ped. 5:5.)\nChaawil li naxye Nehemías 4:1-23.\nK’aru kiwaklesink re xch’ool li tenamit Israel, usta eb’ li xik’ neke’ilok reheb’ ink’a’ ke’raj naq te’xchoy xb’aanunkil li k’anjel? (Neh. 4:6, 8, 9; Sal. 50:15; Isa. 65:13, 14.)\nChanru naxwaklesi qach’ool li ke’xb’aanu chaq eb’ laj Israel?\nChaawil li naxye Nehemías 6:15.\nMaaji’ wiib’ po naq kichoymank xyiib’ankil li xnub’aal li tenamit Jerusalen, k’aru naxk’ut chiqu chirix a’in naq kawaq qapaab’al chiru li Yos? (Sal. 56:4, 5; Mat. 17:20; 19:26.)


Li Santil hu GÁLATAS 1\nLi Hu li Quixtz'i̱ba li San Pablo reheb laj Galacia\n1 La̱in laj Pablo. La̱in x-apóstol li Jesucristo. Moco taklanbilin ta xban cui̱nk, chi moco sa' xc'aba' junak cui̱nk. Taklanbilin ban xban li Jesucristo ut xban li Acuabej Dios, li quicuaclesin cui'chic re chi yo'yo li Jesucristo sa' xya̱nkeb li camenak. 2 La̱in yo̱quin chixtaklanquil li hu a'in e̱riq'uin che̱junilex la̱ex li cuanquex sa' li junju̱nk chi iglesia aran Galacia. Ut eb li herma̱n li cuanqueb cuochben yo̱queb ajcui' chixtaklanquil xsahil e̱ch'o̱l. 3 Chicua̱nk taxak e̱riq'uin li usilal ut li tuktu̱quilal li naxq'ue li Dios li kaYucua' ut li naxq'ue li Ka̱cua' Jesucristo. 4 Li Jesucristo quixk'axtesi rib chi ca̱mc sa' xc'aba' li kama̱c xban nak jo'can quiraj li Dios Acuabej. Quixba̱nu a'an re kacolbal chiru li ma̱usilal sa' li ruchich'och'. 5 Lok'oninbil taxak ru li Acuabej Dios chi junelic k'e cutan. Jo'can taxak.\nJun ajcui' li tz'akal evangelio\n6 Nasach inch'o̱l e̱ban xban nak k'axal junpa̱t yo̱quex chixcanabanquil li tz'akal Dios li quisic'oc e̱ru xban li rusilal li Jesucristo. Ut yo̱quex chixpa̱banquil jalan tijleb chirix li evangelio li moco ya̱l ta. 7 A'in moco naraj ta naxye nak cuan jun chic li evangelio. Lix ya̱lal a'an, a'in: cuanqueb li neque'raj xpo'bal ru li evangelio li naxq'ue li Ka̱cua' Jesucristo. 8 Usta la̱o, usta junak ángel ta̱cha̱lk sa' choxa chixyebal e̱re jalan tijleb chirix li evangelio chiru li ac xkach'olob che̱ru, tz'ekta̱nanbilak taxak xban li Dios li ani ta̱ba̱nu̱nk re chi jo'ca'in. 9 Ac xkaye a'in e̱re ut nakaye cui'chic e̱re, cui junak tixye e̱re jalan tijleb chirix li evangelio chiru li ac xerabi, tz'ekta̱nanbilak taxak xban li Dios li ani ta̱ba̱nu̱nk re chi jo'ca'in. 10 ¿Ma yal re ta bi' nak te'sahok' xch'o̱l li cui̱nk cuiq'uin nak yo̱quin chixyebal chi jo'ca'in? ¿Ma inc'a' ta bi' yo̱quin chixyebal chi jo'ca'in re nak sahak xch'o̱l li Dios cuiq'uin? ¿Ma tincuaj ta bi' tinc'ojob xch'o̱leb li cui̱nk? Ma̱ jok'e xban nak cui ta toj nacuaj xc'ojobanquil xch'o̱leb li cui̱nk ma̱cua'in raj aj c'anjel chiru li Jesucristo.\nNak quisiq'ue' ru laj Pablo chok' apóstol\n11 Ex inherma̱n, nacuaj nak te̱nau nak li evangelio li xinch'olob che̱ru, a'an ma̱cua' yal xc'a'ux cui̱nk. 12 Ma̱cua' yal riq'uin junak cui̱nk quicuabi, chi moco riq'uin ta junak cui̱nk quintzol cuib. A' ban li Ka̱cua' Jesucristo, a'an li quic'utbesin re chicuu. 13 Ac e̱rabiom ajcui' resil chanru nak quincuan chak sa' lix pa̱ba̱leb laj judío. La̱ex nequenau nak k'axal nabal li raylal quinba̱nu reheb li neque'pa̱ban re li Dios ut quinyal ink'e chixsachbal ruheb laj pa̱banel. 14 La̱in li k'axal cui'chic quinq'ue inch'o̱l chiruheb li cuech sa̱jilal chixba̱nunquil li c'a'ru naxye lix pa̱ba̱leb laj judío. Ut k'axal cui'chic quinba̱nu li na'leb canabanbil ke xbaneb li kaxe' kato̱n. 15 Nak toj ma̱ji' ninyo'la, xban xnimal rusilal, li Dios ac xsic' chak cuu re tinc'anjelak chiru. 16 Ut nak li Dios quiraj xc'utbesinquil li Ralal chicuu re nak tinch'olob resil chiruheb li ma̱cua'eb aj judío, inc'a' xinpatz' inna'leb re junak cui̱nk. 17 Chi moco co̱in ta Jerusalén chi a̱tinac riq'uineb li apóstol li quisiq'ue' ruheb junxil chicuu. Ti̱c ban co̱in Arabia ut mokon quinsuk'i cui'chic Damasco. 18 Oxib chihab xpa̱banquil li Dios inban nak co̱in Jerusalén re nak tinnau ru laj Pedro. O'laju cutan quincuan chak riq'uin. 19 Ut quicuil ru laj Jacobo ri̱tz'in li Ka̱cua' Jesucristo. Ut chirix chic a'an, ma̱ jun chic reheb li apóstol quicuileb ru. 20 Li Dios naxnau nak tz'akal ya̱l li c'a'ru yo̱quin chixtz'i̱banquil sa' li hu a'in. 21 Chirix chic a'an co̱in sa' eb li na'ajej xcue̱nt Siria ut Cilicia. 22 Ut toj ma̱ji'ak neque'xnau cuu eb laj pa̱banel sa' xc'aba' li Cristo, li cuanqueb aran Judea. 23 Yal resil neque'rabi li nayeman chicuix: Li cui̱nk li quirahobtesin reheb laj pa̱banel junxil, anakcuan a'an chic yo̱ chi yehoc resil li colba-ib li quiraj raj xsachbal junxil, chanqueb. 24 Ut eb a'an que'xlok'oni ru li Dios nak que'rabi resil nak quinpa̱b li Cristo.


Apocalipsis 8 - Sagrada Biblia [[Sagrada Biblia] Qeqchi Bible]\nNak quixte li xcuuk sello li Jun li chanchan carner, mâ ani chic qui-ec'an sa' choxa. Mero ôr na ch'anamil que'cana.\nUt quicuil cuukub li ángel xakxôqueb chiru li Dios. Ut que'q'uehe' cuukub li trompeta reheb.\nQuichal jun chic li ángel ut quixakli chiru li artal yîbanbil riq'uin oro. Cuan chak sa' ruk' jun xna'aj li incienso yîbanbil riq'uin oro. Quiq'uehe' nabal li incienso re, re tixc'at sa' li artal li cuan chiru li c'ojaribâl, re nak cuotz tâcuulak toj riq'uin li Kâcua' rochben lix tijeb laj pâbanel.\nUt lix sibel li incienso li cuan sa' ruk' li ángel quicuulac riq'uin li Dios rochben lix tijeb laj pâbanel.\nUt li ángel quixchap li xna'aj li incienso ut quixnujobresi riq'uin li ru xam li cuan sa' li artal, ut quixcut sa' ruchich'och'. Nak quit'ane' sa' ruchich'och' naquililnac jo' nak namok li câk, ut nareploc li rak' câk ut quicuan ajcui' hîc.\nUt eb li cuukub chi ángel que'xcauresi ribeb chixyâbasinquil li cuukub chi trompeta li cuan riq'uineb.\nLi xbên ángel quixyâbasi lix trompeta. Ut quicute' sa' ruchich'och' sakbach ut xam junajinbil riq'uin quic'. Ca'ch'in chic mâ jun jachal li ruchich'och' quic'at. Ut que'c'at ajcui' li che'. Ca'ch'in chic mâ jun jachal li che' que'c'at ut quic'at chixjunil li rax pim.\nUt li xcab ángel quixyâbasi lix trompeta. Chanchan jun li nimla tzûl yô chi c'atc ut quicute' sa' li palau. Ca'ch'in chic mâ jun jachal li palau quisuk'i chok' quic'.\nUt ca'ch'in chic mâ jun jachal li xul li cuanqueb sa' li palau quilaje'cam. Ut ca'ch'in chic mâ yijach li nînki jucub que'sache'.\nUt li rox ángel quixyâbasi lix trompeta ut jun nimla chahim quit'ane' chak sa' choxa. Yô chi c'atc. Chanchan jun li chaj yô xxamlel. Ca'ch'in chic mâ yijach li nima' ut ca'ch'in chic mâ yijach li yu'am ha' li quinak cui'.\nLi chahim a'an, C'a xc'aba'. Ca'ch'in chic mâ yijach li ha' quic'aho' ut nabaleb li tenamit que'cam xban nak que'ruc' li c'ahil ha'.\nUt li xcâ ángel quixyâbasi li trompeta ut ca'ch'in chic mâ yijach li sak'e inc'a' chic quicutano' ru. Ut ca'ch'in chic mâ yijach li po inc'a' chic quicutano' ru. Ut ca'ch'in chic mâ yijach li chahim inc'a' chic que'lemtz'un. Ca'ch'in chic mâ yijach li cutan quik'ojyîno' ru. Ut jo'can ajcui' li po chiru li k'ojyîn. Ca'ch'in chic mâ yijach li k'ojyîn inc'a' quicutano' ru.Ut quicuil jun chanchan nimla c'uch yô chi rupupic chiru choxa, ut yô chixjapbal re chixyebal: -C'ajo' li raylal, c'ajo' li raylal. C'ajo' li raylal li tâchâlk sa' xbêneb li cuanqueb sa' ruchich'och' nak te'yâbasîk li oxib chic chi trompeta xbaneb li oxib chi ángel, chan.\nUt quicuil jun chanchan nimla c'uch yô chi rupupic chiru choxa, ut yô chixjapbal re chixyebal: -C'ajo' li raylal, c'ajo' li raylal. C'ajo' li raylal li tâchâlk sa' xbêneb li cuanqueb sa' ruchich'och' nak te'yâbasîk li oxib chic chi trompeta xbaneb li oxib chi ángel, chan.


Resil li Santil Hu: Li Jesus Kisutq'iik sa' Choxa - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nNAAB'AL sut kixk'utb'esi rib' li Jesus chiruheb' li xtzolom. Ab'an jun sut ajwi' kixk'ut rib' chiruheb' 500 chi tzolom. Ma nakaanaw, k'aru kixye reheb'? Li Jesus ki'aatinak chirix li Xnimajwal Awab'ejilal li Yos. Li Jehob'a kixtaqla li Jesus sa' Ruuchich'och' re naq tk'utuq chirix li X'awab'ejilal li Yos. Jo'kan naq ink'a' kixkanab' xb'aanunkil. Ut toj kixb'aanu naq kiwakliik wi' chik chi yo'yo.\nK'aru li Nimajwal Awab'ejilal chirix li ki'aatinak li Jesus? A'an li X'awab'ejilal li Yos ut wank sa' choxa. Li Yos kixsik' li Jesus re naq a'an t-awab'ejinq sa' li X'awab'ejilal. Naq li Jesus kiwank sa' Ruuchich'och' kixk'utb'esi chanru t-awab'ejinq sa' li kutan chaalel. Tixch'oolaniheb' li qas qiitz'in, tixk'irtasiheb' li yaj ut tixwaklesiheb' wi' chik chi yo'yo eb' li kamenaq.\nK'aru tk'ulmanq sa' li Ruuchich'och' naq li Jesus t-awab'ejinq chiru li jun mil chihab'? Chixjunil li Ruuchich'och' twulaq cho'q Sahilal Na'ajej. Maak'a'aq chik li nimla yalok u, li kamsink, li yajel chi moko li kamk. Naqanaw a'in, xb'aan naq li Yos kixyiib' sa' li Ruuchich'och', li Eden, re naq eb' li qas qiitz'in te'wanq aran. Li Jesus tixb'aanu li naraj li Jehob'a.\nChiru 40 kutan kixk'ut rib' li Jesus chiruheb' li xtzolom re naq te'xnaw naq yo'yo. Xb'aan naq wulak re xq'ehil naq tsutq'iiq sa' choxa. Ak xik re li Jesus sa' choxa naq kixye reheb' li xtzolom: ‹Mex'elk sa' li tenamit Jerusalen toj naq teek'ul li santil musiq'ej›. K'aru li santil musiq'ej? A'an li xmetz'ew li Yos ut chanchan iq'. A'an naroksi li Yos re xtenq'ankileb' li xtzolom li Jesus re naq te'xb'aanu li Rajom. Chirix chik a'an li Jesus kixye reheb': ‹Teepuktesi li yaal chiwix toj sa' xmaril li Ruuchich'och'›.\nK'aru kik'ulmank naq kiraqe'k xyeeb'al a'in? Li Jesus ki'ok chi taqe'k sa' choxa jo' nak'utunk sa' li eetalil. Naq jun li choql kimuquk re, eb' li xtzolom ink'a' chik ke'ru chi rilb'al. Sa' choxa wank li Jesus naq ki'ok chi awab'ejink sa' xb'eeneb' li xtzolom arin sa' li Ruuchich'och'.\nChiru jun sut ajwi’, jarub’eb’ li xtzolom li Jesus ke’ril ru? K’aru kixye li Jesus reheb’?\nK’aru li Nimajwal Awab’ejilal chirix li ki’aatinak li Jesus? Chanruhaq li yu’am sa’ li Ruuchich’och’ naq li Jesus t-awab’ejinq chiru li jun mil chihab’?\nChiru jarub’ kutan kixk’ut rib’ li Jesus chiruheb’ li xtzolom? K’aru li hoonal ak yook chi nach’ok chiru li Jesus?\nK’aru kixye li Jesus reheb’ li xtzolom naq ok re xkanab’ankileb’?\nK’aru yook chi k’ulmank sa’ li eetalil ut k’aru kimuquk re li Jesus?\nChaawil li naxye 1 Corintios 15:3-8\nK’a’ut ch’olch’o chiru laj Pablo naq kixye naq li Jesus kiwakliik wi’ chik chi yo’yo? Sa’eb’ li qakutan, chirix k’aru te’aatinaq eb’ li neke’paab’ank re li Jehob’a? (1 Cor. 15:4, 7, 8; Isa. 2:2, 3; Mat. 24:14; 2 Tim. 3:1-5.)\nChaawil li naxye Hechos 1:1-11.\nJo’ naxye Hechos 1:8, toj b’ar kiwulak resil li chaab’il esilal? (Hech. 6:7; 9:31; 11:19-21; Col. 1:23.)


SAN MATEO 15 KEK - Li cˈaˈru na‑el chak saˈ li - Bible Gateway\nSAN MATEO 15 Kekchi (KEK)\n15 Jun chˈol eb aj tzˈi̱b rochbeneb laj fariseo queˈchal chak Jerusalén. Queˈcuulac riqˈuin li Jesús ut queˈxye re: 2 ―¿Cˈaˈut nak eb la̱ tzolom nequeˈxkˈet li chakˈrab li canabanbil xbaneb li kaxeˈ kato̱n? ¿Cˈaˈut nak incˈaˈ nequeˈxchˈaj li rukˈeb nak nequeˈcuaˈac joˈ tzˈi̱banbil saˈ li kachakˈrab? chanqueb. 3 Li Jesús quichakˈoc ut quixye reheb: ―Ut la̱ex, ¿cˈaˈut nak nequekˈet li chakˈrab qˈuebil e̱re xban li Dios riqˈuin xba̱nunquil le̱ najter naˈleb li cˈaynakex chixba̱nunquil? 4 Li Dios quixye: ―Cha‑oxlokˈi la̱ naˈ a̱yucuaˈ. Ut quixye ajcuiˈ: ―Ani tixhob xnaˈ xyucuaˈ, li jun aˈan camsinbil nak ta̱osokˈ. 5 Aˈut la̱ex nequeye cui cuan junak incˈaˈ naraj xtenkˈanquil lix naˈ xyucuaˈ, li jun aˈan tixye re lix naˈ xyucuaˈ, “ac mayejanbil chiru li Dios li cˈaˈru raj ta̱ru̱k tatintenkˈa cuiˈ.” Ut incˈaˈ chic tento tixtenkˈa lix naˈ xyucuaˈ, chanquex. 6 Joˈcan nak la̱ex nequetzˈekta̱na xcuanquil li chakˈrab qˈuebil xban li Dios ut aˈ chic le̱ najter naˈleb nequeba̱nu. 7 La̱ex aj caˈpacˈal u. Ya̱l ajcuiˈ li quixye li profeta Isaías che̱rix la̱ex nak quixtzˈi̱ba li cˈaˈru quiyeheˈ re xban li Dios nak quixye:\n8 Li tenamit aˈin niquineˈxlokˈoni caˈaj cuiˈ riqˈuin xtzˈu̱mal reheb. Moco nequeˈxba̱nu ta chi anchal xchˈo̱leb.\n9 Ma̱cˈaˈ rajbal nak niquineˈxlokˈoni xban nak li tijleb li nequeˈxcˈut aˈan yal xchakˈrabeb li cui̱nk.\n10 Ut li Jesús quixbokeb li tenamit riqˈuin ut quixye reheb: ―Abihomak che̱junilex li cˈaˈru tinye ut qˈuehomak retal re nak te̱tau xya̱lal. 11 Ma̱cuaˈ li cˈaˈru naxtzaca li cui̱nk nama̱coˈ cuiˈ; aban li cˈaˈru incˈaˈ us naxcˈoxla saˈ xchˈo̱l, aˈan li nama̱coˈ cuiˈ.― 12 Queˈjiloc lix tzolom riqˈuin li Jesús ut queˈxye re: ―¿Ma xaqˈue retal nak eb laj fariseos ra xeˈrecˈa nak xeˈrabi li a̱tin li xaye?― 13 Quichakˈoc li Jesús ut quixye reheb: ―Chixjunil li acui̱mk incˈaˈ aubil xban lin Yucuaˈ cuan saˈ choxa, aˈan ta̱michˈma̱nk. 14 Canabomakeb. Aˈaneb mutzˈeb ut nequeˈxberesiheb li mutzˈ. Ut cui li mutzˈ nequeˈxberesi li rech mutzˈil, chi xcabichaleb teˈtˈanekˈ saˈ jul.― 15 Aˈut laj Pedro quichakˈoc ut quixye: ―Ba̱nu usilal, chˈolob chiku li xya̱lal li jaljo̱quil ru a̱tin aˈin.― 16 Ut li Jesús quixye re: ―¿Ma toj ma̱cˈaˈ ajcuiˈ e̱naˈleb la̱ex? 17 ¿Ma toj ma̱jiˈ nequetau xya̱lal nak chixjunil li cˈaˈru naxtzaca junak, aˈan moco saˈ xchˈo̱l ta naxic? Ti̱c saˈ xsaˈ naxic ut chirix aˈan naxtzˈek cuiˈchic. 18 Li incˈaˈ us na‑el saˈ xtzˈu̱mal re li junju̱nk, aˈan saˈ lix chˈo̱l nachal. Ut aˈan aˈin li nama̱coˈ cuiˈ. 19 Saˈ lix chˈo̱l junak nachal chak li ma̱us aj naˈleb, li camsi̱nc ras ri̱tzˈin, li muxuc caxa̱r, li coˈbe̱tac yumbe̱tac, li elkˈac, li kˈaba̱nc ut li majecua̱nc. 20 Chixjunil li ma̱us aj naˈleb aˈin saˈ xchˈo̱l junak nachal chak, ut aˈan li nama̱coˈ cuiˈ li junju̱nk. Ut li cuaˈac chi incˈaˈ chˈajbil li ukˈej, ma̱cuaˈ aˈan li nama̱coˈ cuiˈ li cui̱nk, chan.\nLi ma̱cuaˈeb aj judío naru nequeˈoc rubel xcuanquil li Dios\n21 Ut qui‑el aran li Jesús ut co̱ saˈ eb li naˈajej xcue̱nt Tiro ut xcue̱nt Sidón. 22 Ut cuan jun li ixk aj Canaán quichal saˈ li naˈajej aˈan. Japjo re chixyebal: ―Ka̱cuaˈ, Ralalat laj David, chacuuxta̱na taxak cuu. Lin coˈ cˈajoˈ nak yo̱ chi tacuasi̱c xban li ma̱us aj musikˈej, chan. 23 Aˈut li Jesús ma̱ jun li a̱tin quixye re. Ut eb lix tzolom queˈnachˈoc riqˈuin li Jesús ut queˈxye re: ―Ka̱cuaˈ, ba̱nu li usilal re, re nak tixcanab xjapbal re, chanqueb. 24 Li Jesús quichakˈoc ut quixye: ―Ma̱ bar chic taklanbilin chak, caˈaj cuiˈ riqˈuineb laj Israel. Chanchaneb li carner sachenak, chan. 25 Ut li ixk quixcuikˈib rib chiru li Jesús ut quixye cuiˈchic: ―Ka̱cuaˈ, chacuuxta̱na taxak cuu.― 26 Li Jesús quichakˈoc ut quixye re: ―Incˈaˈ us xmakˈbal xcuaheb li cocˈal ut xqˈuebal reheb li tzˈiˈ, chan li Jesús. 27 Ut li ixk quichakˈoc ut quixye re: ―Ya̱l li nacaye, Ka̱cuaˈ, abanan eb li tzˈiˈ nequeˈxxoc xcˈaj xcuaheb li cocˈal li natˈaneˈ rubel li me̱x nak yo̱queb chi cuaˈac, chan. 28 Ut li Jesús quixye re: ―Kanaˈ, la̱at relic chi ya̱l xatau ru li xya̱lal ut chi anchal a̱chˈo̱l xatpa̱ban. Chi‑uxk li cˈaˈru xatzˈa̱ma, chan. Ut saˈ ajcuiˈ li ho̱nal aˈan quiqˈuira lix coˈ.\nLi ma̱cuaˈeb aj judío queˈqˈuirtesi̱c xban li Jesús\n29 Qui‑el chak li Jesús aran, ut quinumeˈ chire li palau Galilea saˈ xnaˈajeb li ma̱cuaˈeb aj judío. Tojoˈnak quitakeˈ chiru jun li tzu̱l ut aran quicˈojla. 30 Ut queˈcuulac li qˈuila tenamit riqˈuin. Cuanqueb nabal li yaj li queˈcˈameˈ riqˈuin. Cuanqueb li ye̱k rok, cuanqueb li mutzˈ, cuanqueb li mem ut li tokol rukˈeb, ut cuanqueb ajcuiˈ nabaleb li yaj rochbeneb. Ut coleˈqˈuehekˈ chiru li Jesús ut aˈ yal cˈaˈru lix yajel li junju̱nk, li Jesús quixqˈuirtesiheb. 31 Joˈcan nak queˈsach xchˈo̱leb li tenamit chirilbal nak li mem nequeˈa̱tinac chic ut li tokoleb rukˈ queˈqˈuira ut li ye̱keb rokeb nequeˈbe̱c chic ut eb li mutzˈ ruheb nequeˈiloc chic. Ut queˈxnima xlokˈal lix Dioseb laj Israel.\nLi Jesús quixqˈueheb chi cuaˈac li ca̱hib mil chi cui̱nk\n32 Ut li Jesús quixbokeb lix tzolom riqˈuin ut quixye reheb: ―Nequeˈcuil xtokˈoba̱l ruheb li tenamit. Ac oxib cutan xchaliqueb chicuix ut ma̱cˈaˈ xcuaheb. Ut incˈaˈ nacuaj xtaklanquileb saˈ rochocheb chi incˈaˈ teˈcuaˈak. Naru nequeˈlub saˈ be, chan. 33 Ut eb lix tzolom queˈxye re: ―¿Bar takatau cua saˈ li naˈajej aˈin re takaqˈueheb chi cuaˈac li qˈuila tenamit aˈin? Arin ma̱cˈaˈ cuan, chanqueb. 34 Ut li Jesús quixye reheb: ―¿Jarub li caxlan cua cuan e̱riqˈuin? chan. ―Cuukub ajcuiˈ li caxlan cua ut cuib oxib li cocˈ car, chanqueb re. 35 Ut li Jesús quixtaklaheb li tenamit chi cˈojla̱c chiru chˈochˈ. 36 Ut quixchap li cuukub chi caxlan cua ut eb li car, quixbantioxi chiru li Dios ut quixjachi. Ut quixqˈue reheb lix tzolom re nak teˈxjeqˈui reheb li tenamit. 37 Queˈcuaˈac chixjunileb toj retal queˈcˈojla xchˈo̱leb. Ut queˈxcˈu̱la li qui‑elaˈan. Cuukub chacach nujenak li relaˈ xcˈaj li caxlan cua li qui‑elaˈan. 38 Ut eb li queˈcuaˈac, aˈaneb ca̱hib mil chi cui̱nk chi ma̱cˈaˈeb saˈ ajl li ixk chi moco li cocˈal. 39 Nak ac quixchakˈrabiheb li tenamit, li Jesús qui‑oc cuiˈchic saˈ li jucub ut co̱ cuiˈchic jun pacˈal li palau saˈ li naˈajej xcue̱nt Magdala.


Resil li Santil Hu: Li Che' Yook Xxamlel - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nLAJ Moises kiwulak sa' li tzuul Horeb, xb'aan naq yook xsik'b'al richajeb' li xkarneer. Aran kiril jun li che' yook xxamlel ut ink'a' nak'atk!\nLaj Moises kixye: ‹Xik we chi rilb'al k'aru a'an›. Naq kijilok, kiyehe'k re: ‹Matjilok chaq, isi laaxaab', xb'aan naq sant li na'aj li xaqxookat wi'›. Li Yos ki'aatinank re laj Moises, ab'an kiroksi jun li anjel re xb'aanunkil a'in. Naq laj Moises kirab'i xyaab' xkux li Jehob'a kixtz'ap xnaq' ru.\nToja' naq li Yos kixye re laj Moises: ‹Yookin chi rilb'al naq ra wank lintenamit. Jo'kan naq nawaj xkolb'aleb' ut tattintaqla Egipto chi risinkileb'›. Li Jehob'a naraj naq eb' laj Israel te'xik sa' li ch'ina'usil na'ajej Canaan.\nLaj Moises kixye re li Yos: ‹Anihin laa'in? Chanru twisiheb' chaq laatenamit? Wi te'xpatz' we: Ani kitaqlank chaq aawe? K'aru tinye reheb'?›\nLi Yos kixye re laj Moises: ‹A'in taaye: Li JEHOB'A li xYos laj Abrahan, li xYos laj Isaac ut li xYos laj Jacob kitaqlank chaq we eerik'in›. Li Jehob'a kixye ajwi' re laj Moises: ‹A'inaq link'ab'a' chi junelik!›\nKichaq'ok laj Moises: ‹Ut wi ink'a' te'xpaab' we naq tinye reheb' naq laa'at xattaqlank chaq we?›\nJo'kan naq li Yos kixye re: ‹K'aru wank sa' laawuq'?›\nLaj Moises kixye: ‹Jun li che'›.\nLi Yos kixye re laj Moises: ‹Kut li che' sa' ch'och'›. Naq kixkut sa' ch'och', li che' kisutq'iik cho'q k'anti'. Li Jehob'a kixk'ut jun chik li eetalil chiru laj Moises. Ut kixye re: ‹Ch'ik laawuq' sa' laawaq'›. Naq laj Moises kirisi li ruq', kiril naq wank saqlep chiru li ruq'! Li Jehob'a toj kixk'ut chiru laj Moises jun chik li eetalil. Chirix chik a'an li Yos kixye: ‹Rik'in eb' li eetalil a'in, eb' laj Israel te'xpaab' naq laa'in xintaqlank aawe rik'ineb'›.\nNaq laj Moises kiwulak sa' rochoch kixye re laj Jetro: ‹B'aanu usilal, kanab'in chi xik Egipto, re naq tinnaw chanru wankeb' linkomon›. Jo'kan naq laj Moises kisutq'iik Egipto.\nÉxodo 3:1-22; 4:1-20.\nChanru xk’ab’a’ li tzuul li wank sa’ li eetalil?\nK’aru kiril laj Moises naq kiwulak sa’ li tzuul?\nAni ki’aatinak chaq sa’ li che’ li yook xxamlel? K’aru kiyehe’k re laj Moises?\nK’aru kixye laj Moises naq kitaqlaak xb’aan li Yos chi risinkileb’ laj Israel sa’ li tenamit Egipto?\nNaq tpatz’e’q re laj Moises ani kitaqlank chaq re, chanru kixye li Yos naq tixsumeheb’ laj Israel?\nK’aru kixb’aanu laj Moises re xk’utb’esinkil naq li Yos kitaqlank re Egipto?\nChaawil li naxye Éxodo 3:1-22.\nMaare tqak’oxla naq ink’a’ tooruuq xb’aanunkil junaq li k’anjel sa’ li ch’uut, ab’an chanru naxkawresi qach’ool xnawb’al naq li Jehob’a kixtenq’a laj Moises? (Éxo. 3:11, 13; 2 Cor. 3:5, 6.)\nChaawil li naxye Éxodo 4:1-20.\nChanru kijalaak xna’leb’ laj Moises chiru li ka’k’aal chihab’ naq kiwank chaq Madian? Ut k’aru tento te’xtzol li neke’raj k’anjelak sa’ li ch’uut? (Éxo. 2:11, 12; 4:10, 13; Miq. 6:8; 1 Tim. 3:1, 6, 10.)\nNaq too’e’xq’us sa’ li ch’uut, chanru naxkawresi qach’ool li kixb’aanu li Jehob’a rik’in laj Moises? (Éxo. 4:12-14; Sal. 103:14; Heb. 12:4-11.)


Teesikʼ li Yos re naq sahaq leechʼool | Laajunkabʼal naru naxtaw li sahil chʼoolejil\nTASAL 1 Teesikʼ li Yos re naq sahaq leechʼool\nTASAL 2 Kaʼajwiʼ laasumʼaatin taara\nTASAL 3 Chanru xtuqubʼankil ebʼ li chʼaʼajkilal\nTASAL 4 Chanru roksinkil li tumin\nTASAL 5 Chanru tatwanq saʼ usilal rikʼinebʼ laakomon\nTASAL 6 Naq nayoʼlaak junaq kʼuulaʼal\nTASAL 7 Chanru xtijbʼalebʼ li kokʼal\nTASAL 8 Naq nachalk junaq rahilal\nTASAL 9 Loqʼoni li Jehobʼa rikʼin laajunkabʼal\nLaajunkabʼal naru naxtaw li sahil chʼoolejil\nCHAAWIL SAʼ Bashkir Changana (Zimbabwe) Pidgin (Cameroon) Q’eqchi’ Sesotho (South Africa) abui acholi afrikáans ahanta ajië albanés alemán alemán de Pensilvania alur amárico angolan sign language arabic (tunisia) armenio asamés ateso aucano aymara azerí azerí (alfabeto cirílico) bajo alemán balinese bambara bassa de camerún bassa de liberia batak (karo) batak (simalungun) batak (toba) baulé becol belize kriol bengalí biak birmano bislama bomu boulou búlgaro cabilé cakchiquel camboyano catalán cebuano chavacano checo chichewa chin tiddim chino (tradicional) chino simplificado chitonga chitonga (zimbabwe) chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo haitiano criollo mauriciano criollo portugués croata damara dangme danés dayak ngaju digor diola diula duala dusun edo efik emberá (catío) endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon frafra francés ga galician galés garífuna georgiano gitonga griego groenlandés guaraní guaraní boliviano guerze gujarati gun guna hausa hebreo herero hiligaynon hindi hiri motu hmong holandés húngaro iban ibanag ibinda ibo ilocano indonesio inglés irlandés ishan islandés isoko italiano japonés javanese kabiye kachin kannada kaonde kayin sgaw kazajo khana kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kpelle krio kurdo kurdo (alfabeto árabe) kurdo kurmanyí del Cáucaso kwangalí kwanyama kyangonde lamba lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas brasileño lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas eslovaco lenguaje de señas finlandés lenguaje de señas francés lenguaje de señas ghanés lenguaje de señas guatemalteco lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malauí lenguaje de señas malgache lenguaje de señas neozelandés lenguaje de señas panameño lenguaje de señas paraguayo lenguaje de señas polaco lenguaje de señas portugués lenguaje de señas ruso lenguaje de señas sueco lenguaje de señas zimbabuense lenie letón lhukonzo lifu lingala lituano lomue luganda lugbara lunda luo macedonio macua malayo malayálam malgache maltés mam mambue-lungu maninkakan oriental manyacú mapudungún maratí mare maya mazahua mazateco de Huautla mbukushu mendé meru mingreliano mixe mixteco de guerrero mixteco de huajuapan mizo mongol more motu nambya navajo nepalés ngäbere (o guaymí) nias niueano noruego nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí del valle del Mezquital pangasinán panjabí panjabí (escritura nasta’liq) papiamento de aruba papiamento de curazao persa pidgin de las islas salomón polaco portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano rumanyo runyankore ruso rutoro samoano sango sanguir saracu saramacano sarnami sena sena serbio serbio (alfabeto latino) serere sesoto shona shuar sidama silozi somalí sranangtongo suajili suajili del congo suati sueco sundanés susu tagalo tahitiano tai tamil tandroy tankarana tarahumara tayik telugu tetum tigriña tivo tlapaneco tojolabal tok pisin tongano toraja totonaco tseltal tshiluba tsonga tsotsil tsuana turco turcomano turcomano tuvaluano tuviniano twi tártaro tének ucraniano udmurto uhobo uigur (alfabeto cirílico) uolof urdu uruund uzbek (roman) uzbeko valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yoruba zandé zapoteco del istmo zapoteco re lachiguiri zulú árabe ñanya ñemba\nTeesikʼ li Yos re naq sahaq leechʼool\n«Laj Yoobʼtesinel chalen chaq saʼ xtiklajik teelom ut ixq naq kixyoobʼtesihebʼ.» (Mateo 19:4)\nLi Jehobʼa * kixsumubʼ li xbʼeen winq ut ixq. Li Santil Hu naxye naq li Yos kixyobʼtesi li xbʼeen ixq ut «kixkʼam rikʼin li winq». Naq li winq kiril ru li ixq kʼajoʼ naq kisahoʼk saʼ xchʼool ut kixye: «Anaqwan tzʼaqal xbʼaqel linbʼaqel ut xtibʼel lintibʼel» (Genesis 2:22, 23). Ut saʼebʼ li qakutan, li Jehobʼa naraj ajwiʼ naq sahaqebʼ saʼ xchʼool li sumsukebʼ.\nNaq wiibʼ li poyanam nekeʼsumlaak, maare nekeʼxkʼoxla naq junelik sahaqebʼ saʼ xchʼool ut naq maakʼaʼaqebʼ xchʼaʼajkilal. Abʼan chixjunilebʼ teʼwanq xchʼaʼajkilal usta jwal nekeʼxra ribʼebʼ (1 Corintios 7:28). Saʼ li tasal hu aʼin taataw li chaabʼil naʼlebʼ li naxkʼe qe li Santil Hu. Ut wi nakaayuʼami, sahaq saʼ laachʼool rikʼin laasumʼaatin ut saʼ laajunkabʼal (Salmo 19:9-12 [19:8-11, Wy]).\n1. CHAAKʼULUBʼA LI KʼANJEL LI XKʼE AAWE LI JEHOBʼA\nLI NAXYE LI SANTIL HU: Li bʼeelomej najolomink re li xjunkabʼal (Efesios 5:23).\nLi Jehobʼa naraj naq laaʼat joʼ bʼeelomej taawil laawixaqil (1 Pedro 3:7). Kixyobʼtesi li ixq re naq tatxtenqʼa ut naraj naq taara ut sa taawil (Genesis 2:18). Tento taara chi anchal aachʼool ut aʼan xbʼeenwa taakʼoxla chaawu laaʼat (Efesios 5:25-29).\nWi laaʼat ixaqilbʼej, li Jehobʼa naraj naq taawoxloqʼi laabʼeelom ut taatenqʼa re naq truuq xbʼaanunkil li xkʼanjel joʼ bʼeelomej (1 Corintios 11:3; Efesios 5:33). Chaatenqʼa laabʼeelom chi anchal aachʼool ut matwechʼok (Colosenses 3:18). Wi joʼkan taabʼaanu, oxloqʼaq aawu chiru li Jehobʼa ut chiru laabʼeelom (1 Pedro 3:1-6).\nNARU NAKAABʼAANU AʼIN:\nPatzʼ re laasumʼaatin kʼaru tento taabʼaanu re naq usaq laakʼanjel joʼ bʼeelomej malaj ixaqilbʼej. Taakʼe aachʼool chi rabʼinkil li tixye aawe ut taakʼe aaqʼe chi xbʼaanunkil\nMichʼinaak aachʼool saʼ junpaat. Timil natzolmank kʼaru tento xbʼaanunkil re naq sahaq saʼ leechʼool\n2. KʼE AACHʼOOL CHIRIX LI REEKʼAHOM LAASUMʼAATIN\nLI NAXYE LI SANTIL HU: Aajel ru naq taanaw kʼaru naraj laasumʼaatin (Filipenses 2:3, 4). Sa taawil laasumʼaatin, jultikoʼq aawe naq li Jehobʼa naraj naq ebʼ laj kʼanjel chiru teʼaatinaq saʼ tuulanil (2 Timoteo 2:24). Kʼoxla chiʼus chanru tat-aatinaq, xbʼaan naq li Santil Hu naxye: «Wan li aatin ra nanaqk wiʼ joʼ naxset li qʼesnal chʼiichʼ; abʼan li raatin li wank xnaʼlebʼ, aʼan chanchan li chaabʼil bʼan» (Proverbios 12:18). Li xsantil musiqʼej li Jehobʼa tatxtenqʼa chi aatinak saʼ tuulanil ut saʼ chaabʼilal (Galatas 5:22, 23; Colosenses 4:6).\nTijon chiru li Yos re naq tatxtenqʼa re naq inkʼaʼ tatpoʼq saʼ junpaat ut chi xtebʼal laakʼaʼuxl naq ok aawe chi aatinak chirix junaq li nimla naʼlebʼ\nKʼoxla chiʼus kʼaru taaye ut chanru taaye\n3. KʼANJELANQEX SAʼ WIIBʼAL\nLI NAXYE LI SANTIL HU: Naq nekeʼsumlaak, «junajaqebʼ aj chik chi tzʼejwalej [...] chi xkabʼichalebʼ» (Mateo 19:5). Abʼan wanq sut moko junajaq ta ru leekʼaʼuxl. Joʼkan naq aajel ru naq teetzol xjunajinkil leekʼaʼuxl ut leereekʼahom (Filipenses 2:2). Aajel ru wank saʼ junajil re naq texruuq xkʼoxlankil chanru teekʼubʼ junaq li kʼanjel. Abʼan chanru xbʼaanunkil? Li Santil Hu naxye: «Naq kʼuubʼanbʼil chi us junaq kʼanjel, us naʼelk» (Proverbios 20:18). Kanabʼ naq li naʼlebʼ li wank saʼ li Santil Hu tbʼeresinq eere naq teekʼoxla xkʼubʼankil junaq li nimla naʼlebʼ (Proverbios 8:32, 33).\nTaaseeraqʼi re laasumʼaatin li nakaakʼul ut li nakaaweekʼa\nInkʼaʼ taasume xbʼaanunkil junaq li naʼlebʼ wi toj maajiʼ naxnaw laasumʼaatin\n^ párr. 4 Li Santil Hu naxye naq li xkʼabʼaʼ li Yos aʼan Jehobʼa\nMAAKʼOXLA NAQ INKʼAʼ TEXPALTOʼQ\nMaakʼoxla naq maajunwa tatpaltoʼq laaʼat malaj laasumʼaatin (Salmo 103:14; Santiago 3:2). Kʼe saʼ laachʼool li xchaabʼil naʼlebʼ laasumʼaatin. Taapaabʼ ut taawoybʼeni naq li Santil Hu tatxtenqʼa (2 Timoteo 3:16). Li Jehobʼa tatxqʼajkamu wi nakaakʼe aachʼool chi xyuʼaminkil li naʼlebʼ li wank chisaʼ, ut naq yooq chi numeʼk li chihabʼ tkawuuq laasumlajik (Galatas 6:9).\nMa nareekʼa linsumʼaatin naq chirix aʼan xbʼeenwa ninkʼe inchʼool?\nSaʼ li kutan aʼin, kʼaru xinbʼaanu re xkʼutbʼesinkil chiru linsumʼaatin naq ninra ut naq oxloqʼ chiwu?\nLi sumlaak Li sumlaak ut li junkabʼal


Laj Abraham naxtzol chirix li saq’e, li po, ut eb’ li chahim chiru li Urim ut Tumim—Li Qaawa’ naxk’utb’esi chiru naq eb’ li musiq’ej wankeb’ chi junelik—Natzolok chirix li yu’am rub’elaj li ruchich’och’, li k’ojob’ank chi junxilaj, li Yo’ob’tesink, naq kisik’e’ chaq ru jun aj Tojol-ix, ut li xkab’ xwanjik li winq.\n1 Ut laa’in, aj Abraham, wan chaq wik’in li aUrim ut Tumim, li kixk’e chaq we li Qaawa’ lin Dios, sa’ Ur reheb’ laj Kaldeo;\n2 Ut kiwileb’ li achahim, naq q’axal ninqeb’, ut naq jun reheb’ q’axal nach’ wan rik’in lix k’ojarib’aal li Dios; ut ke’wan k’iila ninqi chahim li wankeb’ chi nach’ rik’in;\n3 Ut li Qaawa’ kixye we: A’aneb’ a’in li neke’jolomin; ut lix k’ab’a’ li xb’een a’an aKolob, xb’aan naq nach’ wan wik’in, xb’aan naq laa’in li Qaawa’ laa Dios; kink’e a’in re xjolominkil chixjunileb’ a’an li wankeb’ jo’ chanru xtasalil li jun li xaqxookat wi’.\n4 Ut li Qaawa’ kixye we, rik’in li Urim ut Tumim, naq Kolob wan jo’ chanru li Qaawa’, sa’ lix kutankil ut lix q’ehil ut lix sututinkil rib’ naxb’aanu, naq jun sutink-ib’, a’an jun akutan choq’ re li Qaawa’, jo’ chanru na’ajlan wi’ a’an, ut a’an jun mil bchihab’ jo’ chanru li kutan eetalinb’il choq’ re li xaqxookat wi’. A’in ut rajlankil li kutan chiru li Qaawa’, jo’ chanru ajlanb’il sa’ Kolob.\n5 Ut li Qaawa’ kixye we: Li t’ort’ookil saqen li wan choq’ xka’ch’inal li saqen, li ka’ch’in wi’chik chiru li wan chi taqlank sa’ xb’een li kutan, a’an re li q’ojyin, wan chi taqenaq sa’ xb’een, malaj nim wi’chik chiru li xaqxookat wi’ sa’ rajlankil lix kutan, xb’aan naq timil wi’chik na’eek’an sa’ xtasalil; wan a’in sa’ xtasalil xb’aan naq xaqxo chi taqenaq sa’ xb’een li ruchich’och’ li xaqxookat wi’, jo’kan naq li ajlank xq’ehil moko wan ta xk’ihal jo’ chanru rajlankil lix kutan, ut lix po, ut lix chihab’.\n6 Ut li Qaawa’ kixye we: Anajwan, at Abraham, neke’wan li awiib’ chi na’leb’ a’in; k’e reetal, laa wilob’aal naru chi ilok re; k’eeb’il aawe xnawb’al li jar q’ehil ajlanb’il, ut li xaqab’anb’il q’ehil, relik chi yaal, li xaqab’anb’il q’ehil sa’ li ruchich’och’ li xaqxookat wi’, ut li q’ehil xaqab’anb’il choq’ re lix nimal li saqen li k’eek’o chi taqlank sa’ xb’een li kutan, ut li q’ehil xaqab’anb’il choq’ re lix ka’ch’inal li saqen li k’eek’o chi taqlank sa’ xb’een li q’ojyin.\n7 Anajwan li q’ehil xaqab’anb’il choq’ re lix ka’ch’inal li saqen nim wi’chik xnumik sa’ li rajlankil chiru rajlankil li kutan sa’ li ruchich’och’ li xaqxookat wi’.\n8 Ut b’ar neke’wan li wiib’ chi na’leb’ a’in, taawanq jun chik li na’leb’ chi taqenaq sa’ xb’eeneb’ a’an, malaj ut, taawanq jun chik li t’ort’ookil saqen li nimaq wi’chik rajlankil lix kutan chiruheb’;\n9 Ut chi jo’kan taawanq li rajlankil li kutan sa’ li jun t’orol chi saqen chi taqenaq sa’ xb’een li jun chik, toj reetal naq tatnach’oq rik’in Kolob, a’an Kolob li wan jo’ chanru naq ajlanb’il li kutan chiru li Qaawa’; a’an Kolob li k’eek’o chi nach’ rik’in lix k’ojarib’aal li Dios, re xjolominkil chixjunileb’ li t’ort’ookil saqen a’an li wankeb’ jo’ chanru lix atasalil li xaqxookat wi’.\n10 Ut k’eeb’il aawe xnawb’al li kutan xaqab’anb’il choq’ re chixjunileb’ li chahim li k’eeb’ileb’ chixk’eeb’al li saqen, toj reetal tatnach’oq rik’in lix k’ojarib’aal li Dios.\n11 Chi jo’kan laa’in, aj Abraham, akin’aatinak rik’in li Qaawa’, chi k’utk’u chiru rilob’aal, jo’ na’aatinak jun winq rik’in li jun chik; ut a’an kixye we chirixeb’ li k’anjel li kixyiib’ chaq li ruq’;\n12 Ut kixye we: At walal, at walal (ut ye’b’il li ruq’), k’e reetal, tink’ut chawu chixjunileb’ a’in. Ut kixk’e li ruq’ chiru lix naq’ wu, ut kiwil chixjunil li k’a’aq re ru a’an li kixyiib’ chaq li ruq’, li k’iheb’, ut ke’k’ihan chiru li wilob’aal, ut ink’a’ kinru chirilb’al roso’jikeb’.\n13 Ut a’an kixye we: A’in Xinehah, a’an li saq’e. Ut kixye we: Kokob, a’an chahim. Ut kixye we: Olea, a’an li po. Ut kixye we: Kokawbim, li naraj naxye eb’ li chahim, malaj chixjunileb’ li ninqi saqen, li wankeb’ sa’ xheelam li choxa.\n14 Ut kiwan chiru q’ojyin naq li Qaawa’ kixye we li aatin a’in: Laa’in atatink’ihob’resi, ut eb’ laa bwiyajil chawix, chanchaneb’ a’in; ut wi nakatru chirajlankil cxk’ihal li samahi’, jo’kanaq rajlankileb’ laa wiyajil.\n15 Ut li Qaawa’ kixye we: Abraham, nink’ut chawu li k’a’aq re ru a’in rub’elaj naq nekex’ok Egipto, re texruuq chixch’olob’ankil chixjunil li aatin a’in.\n16 Wi neke’wan wiib’ chi na’leb’, ut taawanq li jun chi taqenaq sa’ xb’een li jun chik, taawanq k’a’aq re ru nimaq wi’chik chiruheb’ a’an; jo’kan naq aKolob a’an li q’axal nim re chixjunileb’ li Kokawbim li xawil, xb’aan naq a’an li q’axal nach’ wik’in.\n17 Anajwan, wi neke’wan wiib’ chi na’leb’, li jun chi taqenaq sa’ xb’een li jun chik, ut li po taqenaq sa’ xb’een li ruchich’och’, taaruuq naq taawanq junaq t’ort’ookil saqen malaj junaq chahim li taqenaq sa’ xb’een a’an; ut maak’a’ k’a’ru tixk’e xch’ool li Qaawa’ laa Dios chixb’aanunkil, li ink’a’ ta atixb’aanu.\n18 A’b’anan a’an kiyiib’ank re lix nimal li chahim; jo’ chanru ajwi’, wi wankeb’ wiib’ li musiq’ej, ut li jun nim wi’chik xwankil chi k’oxlak chiru li jun chik, a’ut li wiib’ chi musiq’ej a’in, us ta li jun nim wi’chik xwankil chi k’oxlak chiru li jun chik, maak’a’eb’ xtiklajik; ak ke’wan chaq junxil, maak’a’aq roso’jikeb’, toj te’wanq moqon, xb’aan naq a’aneb’ agnolaum, malaj chi junelik.\n19 Ut li Qaawa’ kixye we: Neke’wan li wiib’ chi na’leb’ a’in, naq wankeb’ wiib’ li musiq’ej, li jun nim wi’chik xwankil chi k’oxlak chiru li jun chik; taawanq chik jalan li nim wi’chik xwankil chi k’oxlak chiruheb’ a’an; laa’in li Qaawa’ laa Dios; laa’in anim wi’chik inwankil chi k’oxlak chiru chixjunileb’.\n20 Li Qaawa’ laa Dios kixtaqla lix anjel re aaakolb’al chaq sa’ ruq’ laj tij re aj Elkenah.\n21 Laa’in wankin sa’ xyiheb’ chixjunil; anajwan ut laa’in chi jo’kan kinkub’e aawik’in re xch’olob’ankil chawu li jar ak’anjel kixyiib’ chaq li wuq’, sa’ li numtajenaq wi’ bxchaab’ilal inna’leb’ sa’ xb’eeneb’ chixjunil, xb’aan naq laa’in nintaqlan sa’ li choxa taqe’q, ut sa’ li ch’och’ taq’a, rik’in anchal li chaab’il na’leb’ ut li seeb’al chi na’leb’ank, sa’ xb’een chixjunileb’ li ani aj k’oxlanel, li xril lix naq’ aawu chalen chaq sa’ xtiklajik; laa’in kinkub’e sa’ xtiklajik sa’ xyi chixjunileb’ li ani aj k’oxlanel li aawilom.\n22 Anajwan li Qaawa’ ak kixk’ut chaq chiwu laa’in, aj Abraham, eb’ li ani aaj k’oxlanel li ke’k’uub’aman brub’elaj naq kiwan li ruchich’och’; ut sa’ xyanq chixjunileb’ a’in ke’wan naab’al li ani ctiikeb’ li raam ut xnimaleb’ li ru;\n23 Ut li Dios kirileb’ li aamej a’in naq chaab’ileb’, ut kiwan chi xaqxo sa’ xyiheb’, ut kixye: Eb’ a’in tink’e choq’ intaqlanel; xb’aan naq kiwan chi xaqxo sa’ xyanqeb’ li ani musiq’ejeb’, ut kiril naq chaab’ileb’; ut kixye we: At Abraham, laa’at jun reheb’; akisik’man aawu rub’elaj naq katyo’la.\n24 Ut kiwan ajun chi xaqxo sa’ xyanqeb’ li chanchan li Dios, ut kixye reheb’ li ani wankeb’ rik’in: Tookub’eeq, xb’aan naq wan li na’ajej aran, ut taqachap xkomon li k’a’aq re ru a’in, ut btaqayiib’ jun cruchich’och’ sa’ li te’ruuq wi’ chi wank eb’ a’in;\n25 Ut ataqayaleb’ rix rik’in a’in, re taqil ma bte’xb’aanu chixjunil li k’a’aq re ru li b’arwan tixtaqlaheb’ wi’ li Qaawa’ lix Dios;\n26 Ut eb’ li neke’paab’ank re li axb’een xwanjikeb’, wan li taatiqmanq sa’ xb’eeneb’; ut eb’ li ink’a’ neke’paab’ank re li xb’een xwanjikeb’ moko te’wanq ta xloq’al sa’ li awa’b’ejihom a’an rik’ineb’ li ani ke’paab’ank re li xb’een xwanjikeb’; ut eb’ li neke’paab’ank re li bxkab’ xwanjikeb’ taatiqmanq cloq’alil sa’ xb’eeneb’ xjolom chi junelik q’e kutan.\n27 Ut li aQaawa’ kixye: Ani tintaqla? Ut jun kixsume chanchan li bRalal li Winq: Wahi’in, taqlahin laa’in. Ut cjun chik kixsume ut kixye: Wahi’in, taqlahin laa’in. Ut li Qaawa’ kixye: Tintaqla li xb’een.\n28 Ut li axkab’ kijosq’o’, ut moko kixpaab’ ta li xb’een xwanjik; ut sa’ li kutan a’an, bnaab’al ke’taaqenk re.


1 TESALONICENSES 2 KEK - Lix cˈanjel laj Pablo aran Tesalónica - Bible Gateway\n1 TESALONICENSES 2 Kekchi (KEK)\nLix cˈanjel laj Pablo aran Tesalónica\n2 Ex inherma̱n, la̱ex ac nequenau nak moco xcana ta chi ma̱cˈaˈ rajbal nak xocuulac e̱riqˈuin. 2 Usta ac xkacˈul li rahobtesi̱c ut usta ac xohobeˈ aran Filipos, abanan li Dios xqˈuehoc xcacuil kachˈo̱l chixyebal resil li colba‑ib e̱re la̱ex. Incˈaˈ xoxucuac usta cuanqueb li kˈaxal xicˈ nequeˈiloc ke. 3 Moco yo̱co ta chixbalakˈinquil kib. Tzˈakal ya̱l ban li yo̱co xyebal e̱re. Moco cuan ta junak kacˈaˈux incˈaˈ us saˈ e̱be̱n, chi moco yo̱co ta che̱balakˈinquil. 4 Nakachˈolob ban xya̱lal joˈ naraj li Dios xban nak aˈan cˈojcˈo xchˈo̱l saˈ kabe̱n ut aˈan quixakaban ke re xyebal resil li evangelio. Incˈaˈ nakaba̱nu joˈ nequeˈcuulac chiru li cristian. Nakaba̱nu ban joˈ nacuulac chiru li Dios li nanaˈoc re chanru li kacˈaˈux. 5 La̱ex nequenau nak ma̱ jun cua xoa̱tinac e̱riqˈuin yal re e̱kˈunbesinquil. Li Dios naxnau nak la̱o incˈaˈ xoa̱tinac e̱riqˈuin yal xban nak cuan li cˈaˈru nakaj. 6 Chi moco xkasicˈ ta kalokˈal riqˈuineb li cristian, chi moco e̱riqˈuin chi moco riqˈuineb jalan, usta xru raj xkaye e̱re nak te̱qˈue kalokˈal xban nak la̱o x‑apóstol li Jesucristo. 7 Saˈ tu̱lanil ban xocuan saˈ e̱ya̱nk joˈ junak naˈbej naxqˈuiresiheb saˈ tu̱lanil lix cocˈal. 8 Kˈaxal nequexkara. Ma̱cuaˈ raj caˈaj cuiˈ xyebal resil li colba‑ib li naxqˈue li Dios li xkaba̱nu. Xru aj raj cuiˈ xkakˈaxtesi li kayuˈam saˈ e̱cˈabaˈ la̱ex xban nak kˈaxal nequexkara. 9 La̱ex herma̱n, ac nequenau chanru nak xocˈanjelac chi kˈek chi cutan re nak incˈaˈ texkachˈiˈchˈiˈi riqˈuin li cˈaˈru ke ut re nak xru xkaye e̱re resil li colba‑ib li naxqˈue li Dios. 10 La̱ex nequenau chi tzˈakal, ut naxnau ajcuiˈ li Dios, chanru nak cocuan saˈ santilal ut saˈ ti̱quilal saˈ e̱ya̱nk. Ma̱cˈaˈ cˈaˈru cokˈuseˈ cuiˈ nak cocuan saˈ e̱ya̱nk la̱ex aj pa̱banel. 11 Joˈ naxba̱nu junak li yucuaˈbej riqˈuineb li ralal xcˈajol, joˈcan ajcuiˈ xkaba̱nu la̱o e̱riqˈuin nak xkaqˈue e̱naˈleb che̱junju̱nkalex. 12 Xkaqˈue xcacuilal e̱chˈo̱l ut xkatzˈa̱ma ajcuiˈ che̱ru nak texcua̱nk saˈ xya̱lal joˈ xcˈulubeb li ralal xcˈajol li Dios li quisicˈoc e̱ru re nak textzˈako̱nk ajcuiˈ la̱ex riqˈuin lix nimajcual cuanquilal ut lix lokˈal. 13 Junelic nakabantioxi chiru li Dios nak quepa̱b li ra̱tin li Dios li xkachˈolob che̱ru. Moco ra̱tin cui̱nk ta quepa̱b. Ra̱tin li Dios ban quepa̱b. Ut ya̱l ajcuiˈ nak aˈan ra̱tin li Dios. Ut aˈan li yo̱ chi jaloc re le̱ yuˈam la̱ex aj pa̱banel. 14 Ut la̱ex herma̱n xecˈul ajcuiˈ li raylal joˈ queˈxcˈul li ralal xcˈajol li Dios li nequeˈpa̱ban saˈ xcˈabaˈ li Jesucristo li cuanqueb Judea. Xexrahobtesi̱c xban le̱ rech tenamitil joˈ queˈxcˈul eb aˈan xbaneb laj judío, li rech tenamitil. 15 Eb laj judío queˈxcamsi li Ka̱cuaˈ Jesucristo ut queˈxcamsi ajcuiˈ eb li profeta ut coeˈxyo̱lesi la̱o. Incˈaˈ nequeˈxba̱nu li nacuulac chiru li Dios ut kˈaxal xicˈ nequeˈril li ras ri̱tzˈineb. 16 Xicˈ nequeˈrecˈa nak nakachˈolob xya̱lal chiruheb li ma̱cuaˈeb aj judío re nak teˈcolekˈ. Ut riqˈuin li ma̱usilal nequeˈxba̱nu rajlal, kˈaxal cuiˈchic nanumta lix ma̱queb. Abanan yal jun nak quichal xjoskˈil li Dios saˈ xbe̱neb.\nLaj Pablo ta̱raj cuiˈchic xic chirilbaleb laj pa̱banel li cuanqueb Tesalónica\n17 Ex herma̱n, usta ma̱ aniho saˈ e̱ya̱nk, abanan junelic nequexkacˈoxla. Tojeˈ ajcuiˈ xo‑el e̱riqˈuin nak ac takaj cuiˈchic rilbal e̱ru. 18 Xkaj raj xic e̱riqˈuin. La̱in laj Pablo. Cuib oxib sut xinyal xic che̱rilbal. Abanan laj tza quiramoc chiku. Joˈcan nak incˈaˈ co̱o. 19 ¿Cˈaˈru nakoybeni ut cˈaˈru lix saylal li kachˈo̱l? ¿Ut cˈaˈru li tokˈajca̱mu̱k cuiˈ nak tol‑e̱lk cuiˈchic li Ka̱cuaˈ Jesucristo? ¿Ma incˈaˈ ta biˈ saˈ e̱cˈabaˈ la̱ex takacˈul li kakˈajca̱munquil? 20 La̱ex li kalokˈal ut lix saylal li kachˈo̱l.


Gn 40 QQC - Chirix chik a'an laj k'ehol uk'a' ut laj - Bible Search\nGn 39 Gn 41\nLaj José kixch'olob' xyaalal wiib' chi matk'\n1Chirix chik a'an laj k'ehol uk'a' ut laj yiib'ahom xkaxlan wa li awab'ej re Ejiipt ke'maakob'k chiru laj eechal reheb', li awab'ej re Ejiipt. 2Laj Parahón kijosq'o'k sa' xb'eeneb' li wiib' aj tenq' re, li najolomink reheb' laj k'ehol uk'a' ut li najolomink reheb' laj yiib'ahom kaxlan wa, 3ut kixk'eheb' chi k'aak'aleek sa' tz'alam, sa' rochoch li xb'eenil laj k'aak'alenel, sa' ajwi' li na'ajej wan wi' laj José. 4Li nataqlank sa' xb'eeneb' laj k'aak'alenel kixq'axtesiheb' sa' ruq' laj José re naq taarileb', ut najt ke'wank sa' tz'alam.\n5Sa' jun q'oqyink ke'matk'ek xkab'ichaleb', jalan jalanq li xmatk' li junjunq ut jalan jalanq ajwi' li xyaalalil: ke'matk'ek laj yiib'ahom xkaxlan wa' li awab'ej re Ejiipt ut laj k'ehol ruk'a', li wankeb' sa' tz'alam. 6Naq kisaqewk, kiwulak laj José rik'ineb' ut koxtaweb' chi raheb' sa' xch'ool. 7Toja' naq kixpatz' reheb': “K'a'ut naq ra sa' eech'ool anaqwan?”, chan reheb'. 8Ke'chaq'ok eb' a'an ut ke'xye: “Xoomatk'ek ut maajun nach'olob'ank xyaalal chiqu”. Kixye laj José reheb': “Ma ink'a' tab'i' re li Yos li xch'olob'ankil xyaalal li matk'? Seeraq'iiq we laa'in”, chan.\n9Toja' naq laj jolominel reheb' laj k'ehol uk'a' kixseeraq'i li xmatk' re laj José ut kixye re: “Jo'ka'in xinmatk'ek. Xwank chiwu sa' inmatk' jun toon chi uub', 10ut li jun toon a'an wank oxib' li ruq': ka'ajwi' natuxmek a'an, na'atz'umak ut tikto neke'q'ano'k li ru. 11Ut laa'in wank sa' wuq' li xsek' laj Parahón: xinxokeb' li ru li uub', xinyatz' li xya'al sa' li sek' ut xink'e li sek' sa' ruq' laj Parahón”.\n12Kixye laj José: “A'an a'in xyaalalil: li oxib' chi ruq' a'an oxib' kutan. 13Sa' oxib' kutan chik laj Parahón taaraqoq wi' chik aatin sa' aab'een: tatxk'e wi' chik sa' laak'anjel ut laa'at taak'e li sek' sa' ruq' laj Parahón, jo' xab'aanu chaq junxil naq laa'at chaq aj k'ehol ruk'a'. 14Usan wi tinjultiko'q aawe naq us chik wanqat. Chab'aanu usilal: chat-aatinaq chiwix rik'in laj Parahón re naq tinrisi sa' li na'ajej a'in. 15Xb'aan naq yal xine'relq'a chaq sa' xtenamiteb' laj Hebreo, ut chirix a'an maak'a' ajwi' xinb'aanu re ta naq tine'xk'e sa' li jul a'in”.\n16Naq li najolomink reheb' laj yiib'ahom kaxlan wa kiril naq chaab'il li xyaalalil li matk', kixye re laj José: “Jo'ka'in xinmatk'ek. Wank oxib' chakach chi saqi kaxlan wa sa' injolom. 17Sa' li chakach li wank taqe'q, wank chixjunil li k'iila paay chi kaxlan wa li naxtzeka laj Parahón, ab'anan eb' li xik'anel xul yookeb' chi xwa'b'al xsa' li chakach li wank sa' linjolom”. 18Toja' naq kichaq'ok laj José: “A'an a'in li xyaalalil. Li oxib' chi chakach a'an oxib' kutan. 19Sa' oxib' kutan chik laj Parahón taaraqoq wi' chik aatin sa' aab'een ut tatxt'uyub' chiru junaq che' ut eb' li xik'anel xul te't'upinq re laatib'el”, chan.\n20Sa' rox li kutan laj Parahón kixninq'ehi li xyo'lajik ut kixk'e jun nimla wa'ak cho'q reheb' chixjunil laj k'anjel chiru ut kiraqok wi' chik aatin sa' xb'een laj jolominel reheb' laj k'ehol uk'a' ut sa' xb'een laj jolominel reheb' laj yiib'ahom kaxlan wa, chiruheb' chixjunil laj k'anjel: 21laj jolominel reheb' laj k'ehol uk'a' ki'ok wi' chik sa' xk'anjel ut kixtikib' wi' chik xk'eeb'al li sek' sa' ruq' laj Parahón; 22a'ut laj jolominel reheb' laj yiib'ahom kaxlan wa kit'uyub'aak. Jo' yeeb'il chaq reheb' xb'aan laj José. 23Ab'anan laj jolominel reheb' laj k'ehol uk'a' ink'a' kijultiko'k re laj José ut tik kixtz'eq chirix xch'ool.


EFESIOS 3 KEK - Laj Pablo bokbil xban li Dios chi - Bible Gateway\nEFESIOS 3 Kekchi (KEK)\nLaj Pablo bokbil xban li Dios chi cˈanjelac saˈ xya̱nkeb li ma̱cuaˈeb aj judío\n3 La̱in laj Pablo. Cuanquin chi pre̱xil xban nak nincˈanjelac chiru li Cristo, ut xban nak ninye resil li colba‑ib e̱re la̱ex li ma̱cuaˈex aj judío. 2 Ac xerabi ta na resil nak tenebanbil saˈ inbe̱n xban li Dios xyebal e̱re nak li ruxta̱n li Dios e̱re ajcuiˈ la̱ex li ma̱cuaˈex aj judío. 3 Li Dios, aˈan quicˈutuc re chicuu li naˈleb aˈan, li mukmu nak quicuan chak junxil. Ac xintzˈi̱ba caˈchˈin resil e̱re chirix li naˈleb aˈin. 4 Nak te̱ril xsaˈ li hu li xintzˈi̱ba e̱riqˈuin, te̱nau nak ninnau chi tzˈakal li xya̱lal chirix li Cristo, li mukmu nak quicuan. 5 Junxil ma̱ ani nataˈoc ru lix ya̱lal li mukmu nak quicuan chak. Abanan anakcuan li Santil Musikˈej quixcˈut li xya̱lal chiruheb li profeta ut chiku ajcuiˈ la̱o lix apóstol. 6 Li xya̱lal li naˈleb li mukmu nak quicuan chak junxil, aˈan aˈin: nak la̱ex li ma̱cuaˈex aj judío, textzˈako̱nk li colba‑ib li naxqˈue li Dios kochben la̱o aj judío. La̱ex ralal xcˈajolex ajcuiˈ li Dios ut textzˈako̱nk ajcuiˈ riqˈuin li yechiˈinbil ke xban li Dios xban nak colbilex chic saˈ xcˈabaˈ li Cristo. 7 Yal rusilal li Dios nak quixqˈue saˈ inbe̱n xyebal resil li colba‑ib ut quixqˈue incuanquil re tinba̱nu lix cˈanjel. 8 La̱in li kˈaxal cubenak incuanquil saˈ xya̱nkeb chixjunileb li ralal xcˈajol li Dios. Abanan yal xban lix nimal ruxta̱n li Dios quixqˈue cue li cˈanjel aˈin re xchˈolobanquil che̱ru lix ya̱lal chirix lix nimal ruxta̱n li Cristo ut li lokˈlaj colba‑ib saˈ xcˈabaˈ aˈan. 9 Joˈcan nak tento tinchˈolob yalak bar li xya̱lal li naˈleb li mukmu nak quicuan chak junxil. Chalen chak saˈ xticlajic chixjunil li naˈleb aˈin mukmu chak xban li Dios li quiyi̱ban re chixjunil. 10 Li Dios quixba̱nu chi joˈcaˈin re xcˈutbal chiruheb li cuanqueb xcuanquil saˈ choxa nak numtajenak xnaˈleb li Dios. Teˈxnau nak numtajenak xnaˈleb nak teˈxqˈue retal nak quixjunaji ruheb laj judío riqˈuineb li ma̱cuaˈeb aj judío chokˈ ralal xcˈajol. 11 Ac cˈu̱banbil chak junxil chi joˈcaˈin xban li Dios nak li Ka̱cuaˈ Jesucristo tixjunajiheb ru li ralal xcˈajol. 12 Xban nak ac xkapa̱b li Cristo, junajo chic riqˈuin. Joˈcan nak nakanau chi tzˈakal nak naru chic tocua̱nk chi sum a̱tin riqˈuin li Dios. 13 Joˈcan nak nintzˈa̱ma che̱ru nak incˈaˈ ta̱chˈina̱nk e̱chˈo̱l xban nak yo̱quin chixcˈulbal li raylal xban xyebal e̱re xya̱lal li colba‑ib. Chisahokˈ ban e̱chˈo̱l xban nak re e̱tenkˈanquil xincˈul li raylal.\nCˈajoˈ nocoxra li Cristo\n14 Nak nincˈoxlac chirix lix naˈleb li Dios riqˈuin chixjunil li quixba̱nu, nincuikˈib cuib ut ninbantioxin chiru li Acuabej Dios. 15 Li Acuabej Dios aˈan xyucuaˈeb chixjunil li cuanqueb saˈ choxa, joˈ ajcuiˈ saˈ ruchichˈochˈ. 16 Kˈaxal nim li rusilal li Dios. Joˈcan nak nintzˈa̱ma chiru nak li Santil Musikˈej chiqˈuehok e̱cuanquilal ut xcacuilal e̱chˈo̱l saˈ le̱ pa̱ba̱l. 17 Ut nintzˈa̱ma ajcuiˈ chiru nak chicua̱nk le̱ pa̱ba̱l re nak cua̱nk li Cristo e̱riqˈuin chi tzˈakal. Te̱tau taxak xcacuil le̱ chˈo̱l riqˈuin xra̱bal li Dios joˈ eb ajcuiˈ le̱ ras e̱ri̱tzˈin. 18 Nintzˈa̱ma chiru li Dios nak chetauhak taxak ru, joˈ ajcuiˈ chixjunileb laj pa̱banel, nak kˈaxal nim li kara̱bal xban li Cristo. Numtajenak lix rahom li Cristo. Ma̱cˈaˈ xbisbal ut ma̱ ani ta̱taˈok ru lix lokˈal lix rahom li Cristo. 19 Ma̱ jokˈe ta̱ru̱k takatau ru chi tzˈakal lix rahom xban nak ma̱cˈaˈ rosoˈjic ut kˈaxal lokˈ. Nintzˈa̱ma chiru li Dios nak tixcˈut che̱ru nak cˈajoˈ nequexra li Cristo, ut chinujak taxak le̱ chˈo̱l riqˈuin xnimajcual xcuanquil. 20 Lokˈoninbil taxak li Dios li kˈaxal nim xcuanquil chixba̱nunquil nabal chiru li nakatzˈa̱ma. Riqˈuin xnimal xcuanquil nacˈanjelac saˈ li ka̱m ut kˈaxal nim xcuanquil chixba̱nunquil nabal chiru li nakoybeni. 21 Lokˈoninbil taxak li Dios anakcuan ut chi junelic kˈe cutan kaban la̱o aj pa̱banel xban nak junajo chic riqˈuin li Cristo. Joˈcan taxak.


GÁLATAS 4 KEK - Li nacuaj xyebal e̱re aˈan aˈin: nak - Bible Gateway\nGÁLATAS 4 Kekchi (KEK)\n4 Li nacuaj xyebal e̱re aˈan aˈin: nak toj caˈchˈin, li ta̱e̱chani̱nk re li jun cablal chanchan junak mo̱s. Ma̱cˈaˈ naru naxchˈeˈ xban nak ma̱jiˈ natzˈakloc xchihab usta aˈan laj e̱chal re chixjunil. 2 Toj cuan rubel xcuanquil li na‑iloc re ut li nataklan re toj ta̱tzˈaklok ru lix chihab joˈ quixye lix yucuaˈ. 3 Joˈcan ajcuiˈ la̱o. Junxil chanchano cocˈal. Cocuan rubel xcuanquil li najter naˈleb nak toj ma̱jiˈ nakanau bar cuan li ya̱l. 4 Abanan nak quicuulac xkˈehil, li Dios quixtakla li Ralal chi yoˈla̱c saˈ ruchichˈochˈ riqˈuin jun li ixk. Ut quicuan ajcuiˈ rubel xcuanquil li najter chakˈrab. 5 Li Dios quixtakla li Ralal re nak aˈan ta̱colok reheb li cuanqueb rubel xcuanquil li chakˈrab. Quixba̱nu aˈin re nak la̱o naru to‑oc chokˈ ralal xcˈajol. 6 Re xcˈutbal chiku nak la̱o chic ralal xcˈajol, li Dios quixtakla li Santil Musikˈej re nak ta̱cua̱nk kiqˈuin. Ut xban nak cuan li Santil Musikˈej kiqˈuin, joˈcan nak naru nakaye re li Dios, “at inYucuaˈ.” 7 Joˈcan ut anakcuan ma̱cuaˈex chic lokˈbil mo̱s. La̱ex ban chic ralal li Dios. Ut xban nak la̱ex chic ralal li Dios, te̱re̱chani ajcuiˈ li yechiˈinbil reheb li ralal xcˈajol xban nak joˈcan quiraj li Dios.\nLaj Pablo yo̱ chi cˈoxlac chirixeb laj pa̱banel li cuanqueb Galacia\n8 Nak toj ma̱jiˈ nequepa̱b chak li Dios, quelokˈoniheb li ma̱cuaˈeb tzˈakal dios ut quexcˈanjelac chak chiruheb. 9 Anakcuan ac xexpa̱ban ut rehex chic li Dios. ¿Cˈaˈut nak te̱raj cuiˈchic sukˈi̱c chi cˈanjelac saˈ le̱ najteril naˈleb li ma̱cˈaˈ na‑oc cuiˈ? Ut ¿cˈaˈut nak te̱raj cuiˈchic xqˈuebal e̱rib rubel xcuanquil li najter chakˈrab? 10 La̱ex yo̱quex cuiˈchic chixba̱nunquil le̱ najteril naˈleb nak nequeninkˈei eb li cutan, li po ut li chihab ut li cˈaˈak chic re ru chi ninkˈehil. 11 Nachal incˈaˈux e̱ban. Ma̱re yal ma̱cˈaˈ rajbal nak xincˈanjelac saˈ e̱ya̱nk. 12 Ex inherma̱n, usta la̱in aj judío, xcuisi cuib rubel xcuanquil li chakˈrab. Nintzˈa̱ma che̱ru nak te̱ba̱nu joˈ xinba̱nu la̱in. Me̱qˈue chic e̱rib rubel xcuanquil li chakˈrab. La̱ex ma̱cˈaˈ junak raylal xeba̱nu cue. 13 La̱ex nequenau nak xban nak quinyajer, quincana Galacia. Joˈcan nak quiru quinye resil li evangelio e̱re xbe̱n cua. 14 La̱in ninnau nak chˈaˈaj raj chokˈ e̱re cuilbal saˈ lin yajel. Abanan incˈaˈ xine̱tzˈekta̱na ut incˈaˈ xicˈ quine̱ril. Xine̱ril ban joˈ junak x‑ángel li Dios ut xine̱cˈul joˈ nak xecˈul raj li Jesucristo. 15 ¿Bar cuan lix sahil saˈ le̱ chˈo̱l querecˈa nak quincuan e̱riqˈuin junxil? Li Dios naxnau nak cui ta quiru xba̱nunquil, querisi raj xnakˈ le̱ ru ut queqˈue raj cue. 16 ¿Ma xicˈ chic niquine̱ril anakcuan yal xban nak xinye e̱re li xya̱lal chi joˈcanan? 17 Chanchan kˈaxal nequera eb laj balakˈ. Abanan ma̱cuaˈ usilal li teˈraj e̱riqˈuin. E̱balakˈinquil ban li teˈraj. Eb aˈan teˈraj nak te̱risi e̱rib cuiqˈuin re nak eb aˈan chic li te̱ta̱ke. 18 Us cui teˈraj e̱tenkˈanquil cui chi anchal xchˈo̱leb teˈxba̱nu. Abanan tento teˈxba̱nu chi junelic ut ma̱cuaˈ caˈaj cuiˈ nak cuanquin e̱riqˈuin. 19 Ex inherma̱n, chanchanex incocˈal nak nequexcuil. Cˈajoˈ nak nayotˈeˈ inchˈo̱l saˈ e̱cˈabaˈ la̱ex. Chanchan li raylal li naxcˈul li ixk li cua̱nc re xcˈulaˈal. Cˈajoˈ narahoˈ inchˈo̱l nak toj ma̱jiˈ nequekˈaxtesi e̱rib chi tzˈakal rubel rok rukˈ li Cristo. 20 Nacuaj ta ac cuanquin e̱riqˈuin anakcuan re nak tinnau chanru tina̱tinak e̱riqˈuin. Cˈajoˈ incˈaˈux che̱rix xban nak incˈaˈ ninnau chanru cuanquex.\nLix Agar ut lix Sara\n21 La̱ex li toj te̱raj cua̱nc rubel xcuanquil li najter chakˈrab, ¿cˈaˈut nak incˈaˈ nequeqˈue retal li cˈaˈru naxye? 22 Tzˈi̱banbil retalil nak laj Abraham quicuan cuib li ralal, jun riqˈuin li lokˈbil mo̱s ut li jun chic riqˈuin li tzˈakal rixakil. 23 Ut li ralal laj Abraham li quicuan riqˈuin li lokˈbil mo̱s, aˈan moco yechiˈinbil ta xban li Dios. Quiyoˈla joˈ nequeˈyoˈla chixjunileb saˈ ruchichˈochˈ. Abanan li ralal li quiyoˈla riqˈuin li tzˈakal rixakil, aˈan quiyoˈla xban nak yechiˈinbil reheb xban li Dios. 24 Cuan xya̱lal nak quixcˈul chi joˈcaˈin laj Abraham. Aˈan aˈin lix ya̱lal: Li cuib chi ixk, aˈaneb retalil li cuib chi contrato li quixba̱nu li Dios riqˈuineb laj Abraham ut laj Moisés. Lix Agar, li lokˈbil mo̱s, aˈan retalil li contrato quixba̱nu li Dios saˈ li tzu̱l Sinaí. Ut li toj cuanqueb rubel xcuanquil li najter chakˈrab chanchaneb li lokˈbil mo̱s joˈ li ralal xcˈajol lix Agar. 25 Lix Agar, aˈan retalil li tzu̱l Sinaí li cuan Arabia. Aˈan ajcuiˈ retalil li tenamit Jerusalén. Ut eb laj Jerusalén chanchaneb li lokˈbil mo̱s nak cuanqueb, xban nak toj cuanqueb rubel xcuanquil li najter chakˈrab. 26 Abanan lix Sara, aˈan retalil li Jerusalén li cuan saˈ choxa. Ut la̱o ralal xcˈajol aˈan. 27 Joˈcaˈin tzˈi̱banbil saˈ li Santil Hu:\nChisahokˈ taxak saˈ a̱chˈo̱l, at ixk, li incˈaˈ nacatqˈuiresin. Jap a̱cue xban xsahil a̱chˈo̱l la̱at li incˈaˈ a̱cuecˈahom xrahil li ala̱nc, la̱at li tzˈekta̱nanbilat xban la̱ be̱lom. Chisahokˈ taxak saˈ a̱chˈo̱l xban nak kˈaxal nabal cuiˈchic la̱ cualal a̱cˈajol ta̱cua̱nk chiruheb li ralal xcˈajol li lokˈbil mo̱s.\n28 Ex inherma̱n, la̱o joˈ laj Isaac. La̱o chic ralal xcˈajol li Dios xban li cˈaˈru quiyechiˈi̱c re laj Abraham xban li Dios. 29 Najter li alalbej li quiyoˈla riqˈuin li mo̱s, aˈan quirahobtesin re li alalbej li quiyoˈla xban xcuanquil li Santil Musikˈej. Ut chalen anakcuan joˈcan ajcuiˈ nacˈulman. 30 Aban, ¿cˈaˈru naxye saˈ li Santil Hu? Naxye chi joˈcaˈin: Isi li lokˈbil mo̱s rochben lix yum xban nak li alalbej aˈan incˈaˈ naru natzˈak lix jun cablal li yucuaˈbej. Aˈ ban li alalbej li quiyoˈla riqˈuin li tzˈakal ixakilbej, aˈan li ta̱e̱chani̱nk re. 31 Joˈcan ut, ex inherma̱n, la̱o ma̱cuaˈo ralal xcˈajol li lokˈbil mo̱s. La̱o ban ralal xcˈajol li tzˈakal ixakilbej.


Chanru Nekeʼtenqʼank ebʼ laj Tesiiw re li Jehobʼa chi Rilbʼal li Chʼutlebʼaal Kabʼl?\nCHAAWIL SAʼ Aja Bashkir Changana (Zimbabwe) Kabuverdianu Pidgin (Cameroon) Q’eqchi’ abé afrikáans ahanta albanés alemán alur amárico angolan sign language armenio asamés attié aucano aymara azerí azerí (alfabeto cirílico) bajo alemán bambara bassa de camerún bassa de liberia batak (dairi) batak (karo) batak (simalungun) batak (toba) baulé becol belize kriol bengalí birmano bislama boulou búlgaro cabilé cakchiquel camboyano catalán cebuano chavacano checo chichewa chino (tradicional) chino simplificado chitonga chitonga (zimbabwe) chitumbuka chiyao chokue chol chopi chuabo chuukés chuvash cibemba cingalés citonga comoriano de ngazidja congo coreano criollo de las seychelles criollo de reunión criollo haitiano criollo mauriciano criollo portugués croata damara dangme danés digor diula duala dusun efik emberá (catío) endebele endebele de Zimbabue endonga endáu enzema eslovaco esloveno español estonio ewé fante feroés finlandés fiyiano fon frafra francés ga galician galés garífuna georgiano gitonga gokana griego groenlandés guadeloupean creole guaraní guaraní boliviano guerze gujarati gun guna guéré hausa hebreo herero hiligaynon hindi hiri motu hmong holandés hunsrik húngaro iban ibanag ibinda ibo ilocano indonesio inglés irlandés ishan islandés isoko italiano japonés javanese kachin kannada kaonde kayin sgaw kazajo khana khasi kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kisonge kpelle krio kurdo kurmanyí del Cáucaso kwangalí kwanyama kyangonde lahu lao latgalian lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malasio lenguaje de señas neozelandés lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas rumano lenguaje de señas ruso lenguaje de señas sueco lenguaje de señas tai lenguaje de señas zimbabuense lenie letón lhukonzo lifu lingala lituano lomue luganda lugbara lunda luo luvale macedonio macua malayo malayálam malgache maltés mam mambue-lungu mangareva maninkakan oriental mapudungún maratí marquesiano de Hiva Oa marquesiano de Nuku Hiva marshalés maya mazahua mazateco de Huautla mbukushu mendé meru mixe mixteco de guerrero mixteco de huajuapan mizo mongol more mískito navajo nepalés ngäbere (o guaymí) nias niueano noruego nuer nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela otomí del valle del Mezquital pangasinán panjabí panjabí (escritura nasta’liq) papiamento de aruba papiamento de curazao persa pidgin de las islas salomón pidgin nigeriano pilagá polaco ponapés portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano ruso rutoro salvadoran sign language samoano sango saramacano sarnami sena sena senufo cebara serbio serbio (alfabeto latino) sesoto shona silozi somalí sranangtongo suajili suati sueco sundanés susu tagalo tahitiano tai tai del noreste talian tamil tandroy tankarana tarahumara tayik telugu tetum tigriña tivo tlapaneco toabaite tojolabal tok pisin tongano toquelao totonaco tseltal tsonga tsotsil tsuana turco turcomano turcomano tuvaluano twi tártaro tének ucraniano udmurto uhobo uigur (alfabeto cirílico) urdu uruguayan sign language uzbek (roman) uzbeko valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yacouba yoruba zapoteco del istmo zapoteco re lachiguiri zulú árabe ñanya ñemba\nEbʼ li Xchʼutlebʼaal Kabʼl laj Testiiw re li Jehobʼa naxkʼam li xkʼabʼaʼ li Yos. Joʼkan naq oxloqʼ chiqu xsaabʼesinkil ut xyiibʼankil, naqabʼaanu ajwiʼ re xloqʼoninkil ru li Yos. Ut chiqajunilo naru nokooʼokenk.\nNokooʼokenk chi xsaabʼesinkil Rochoch li Yos. Naq naraqeʼk li chʼutam, ebʼ laj paabʼanel winq joʼ ixq sahebʼ saʼ xchʼool chi xsaabʼesinkil li Chʼutlebʼaal Kabʼl. Ut jun sut chiru xamaan, nasaabʼesimank chixjunil li Chʼutlebʼaal Kabʼl. Wankebʼ li cheekel winq malaj aj tenqʼanel nekeʼroksi junaq li hu bʼarwiʼ naxchʼolobʼ chi tustu li kʼanjel li tbʼaanumanq re xsaabʼesinkil li Chʼutlebʼaal Kabʼl. Aʼ yaal chanru xnimal li kʼanjel, wank namesunk, wank namesok tzʼak, wank napuxink, wank naxtus ebʼ li chunlebʼaal, wank nachʼajok re li tzʼeqlebʼaal, wank naxmes ru li lem ut li bʼentaan, wank nakutuk re li mul, namesunk chirix kabʼl malaj naxmesu xnaʼaj li uutzʼuʼuj. Joʼkan ajwiʼ, jun sut chiru li chihabʼ tento xsaabʼesinkil chirix ut chisaʼ li Chʼutlebʼaal Kabʼl. Ut wi naqakʼehebʼ li qakokʼal chi tenqʼank, tqakʼut chiruhebʼ roxloqʼinkil li Rochoch li Yos (Eclesiastes 5:1).\nNokooʼokenk chi xyiibʼankil li napoʼeʼk saʼ Rochoch li Yos. Rajlal chihabʼ naʼilmank chisaʼ ut chirix li Chʼutlebʼaal Kabʼl re xnawbʼal ma wank yiibʼaak naraj. Wi wank yiibʼaak naraj, naqabʼaanu saʼ junpaat re naq inkʼaʼ tpoʼeʼq. Ut wi joʼkan tbʼaanumanq inkʼaʼ tsachmanq naabʼal tumin chirix (2 Cronicas 24:13; 34:10). Aajel ru naq saabʼesinbʼilaq ut chʼinaʼusaq li Chʼutlebʼaal Kabʼl xbʼaan naq aran naqaloqʼoni ru li Yos. Naq nokooʼokenk chi kʼanjelak saʼ li Chʼutlebʼaal Kabʼl, naqakʼutbʼesi naq naqara li Jehobʼa ut naq oxloqʼ chiqu li naʼaj bʼarwiʼ naqaloqʼoni ru (Salmo 122:1). Ut chi joʼkan, us teʼaatinaq chirix li qapaabʼal (2 Corintios 6:3).\nKʼaʼut inkʼaʼ tqakanabʼ xsaabʼesinkil li Rochoch li Yos?\nKʼaru tento xbʼaanunkil re naq junelik saqaq li Chʼutlebʼaal Kabʼl?\nKʼaru nabʼaanumank saʼebʼ li Chʼutlebʼaal Kabʼl rehebʼ laj Testiiw re li Jehobʼa?\nTzol kʼaru nabʼaanumank saʼebʼ li Chʼutlebʼaal Kabʼl rehebʼ laj Testiiw.


Qakʼoxlaq naq wanko saʼ li tenamit Jerico saʼ li naʼaj Canaan. Saʼ li naʼaj aʼin ebʼ li qas qiitzʼin inkʼaʼ nekeʼxpaabʼ chaq li Jehobʼa. Abʼan wank jun li ixq jalan xnaʼlebʼ. Li ixq aʼin xRahab xkʼabʼaʼ.\nToj kachʼin chaq li xRahab naq kirabʼi naabʼal li chaabʼil naʼlebʼ chirix li Jehobʼa. Kirabʼi naq li Jehobʼa kixkol li xtenamit chiruhebʼ li xikʼ nekeʼilok ut kiroksi laj Moises re risinkilebʼ laj Israel saʼ li tenamit Egipto. Ut naq kixjach saʼ wiibʼ li kaqi palaw re naq teʼnumeʼq li xtenamit. Anaqwan, li xRahab kirabʼi naq ebʼ laj Israel nachʼ wankebʼ chiru li tenamit Jerico!\nKixtenqʼahebʼ li winq xbʼaan naq kʼojkʼo xchʼool chirix li Jehobʼa\nSaʼ jun qʼoqyink, wiibʼebʼ laj Israel keʼwulak re xkʼeebʼal reetal li tenamit Jerico. Tojaʼ naq keʼwulak saʼ rochoch li xRahab, ut aʼan kixye rehebʼ naq teʼkanaaq aran. Saʼ li qʼoqyink ajwiʼ aʼan, li awabʼej re Jerico kixnaw naq wiibʼebʼ li winq keʼok saʼ li tenamit ut keʼok saʼ rochoch li xRahab. Abʼan, kʼaru kixbʼaanu li xRahab? Kixmuqebʼ li wiibʼ chi winq saʼ xbʼeen li rochoch. Ut naq keʼwulak rikʼin ebʼ li xmoos li awabʼej, kixye rehebʼ: «Ebʼ li winq ak xkohebʼ. Abʼan wi texxik chirixebʼ, toxeetawebʼ». Chi joʼkan li xRahab kixkolebʼ li wiibʼ chi winq aʼin! Ma taawaj xnawbʼal kʼaʼut kixtenqʼahebʼ?... Xbʼaan naq aʼan kixpaabʼ chixjunil li kirabʼi chaq chirix li Jehobʼa. Li xRahab kixnaw naq li Jehobʼa kixtenqʼahebʼ laj Israel re naq teʼruuq reechaninkil li tenamit Jerico ut li naʼaj Canaan.\nAk xikebʼ re li wiibʼ chi winq aʼin naq keʼxye re li xRahab naq tkoleʼq aʼan ut li xjunkabʼal naq li Yos tixsach li tenamit Jerico. Kʼaru raj tento kixbʼaanu li xRahab re naq tkoleʼq?... Ebʼ li wiibʼ chi winq keʼxye re: «Tento naq taabʼak li kaqi kʼaam aʼin saʼ laabʼentaan ut taachʼutubʼ laajunkabʼal saʼ laawochoch». Li xRahab kixbʼaanu li keʼxye li wiibʼ chi winq. Ma taawaj xnawbʼal kʼaru chik kikʼulmank?...\nLi Jehobʼa kixkol li xRahab ut li xjunkabʼal\nNaq ak xnumeʼk wiibʼ oxibʼ kutan, ebʼ laj Israel keʼok xsutinkil naabʼal sut li tenamit Jerico. Jun sut chiru li kutan keʼxsuti li tenamit ut aʼin keʼxbʼaanu chiru waqibʼ kutan, ut maaʼani naʼeekʼank chaq. Abʼanan, saʼ li xwuq kutan keʼxsut wuqubʼ sut li tenamit tojaʼ naq keʼxjap re chi kaw. Maakʼaʼ saʼ xchʼoolebʼ naq li Jehobʼa kixtʼan li tzʼak li nasutunk re li tenamit. Ut, kʼaru kixkʼul li rochoch li xRahab? Xbʼaan naq tʼuytʼu li kaqi kʼaam chiru li bʼentaan inkʼaʼ kitʼaneʼk. Ma nakaawil li kʼaam saʼ li eetalil?... Li xRahab ut li xjunkabʼal keʼkoleʼk!\nMa xaakʼe reetal naq li xRahab kikoleʼk xbʼaan naq kiʼabʼink chiru li Jehobʼa?... Li xRahab kixnaw chiʼus naq li Yos t-iloq re, joʼkan naq kiʼabʼink chiru. Naq keʼxseeraqʼi re chixjunil li kixbʼaanu chaq li Yos, li xRahab kixtzol xkʼojobʼankil xchʼool rikʼin li Jehobʼa. Laaʼat ajwiʼ yookat xtzolbʼal naabʼal li naʼlebʼ chirix li Yos. Ma tat-abʼinq ajwiʼ laaʼat chiru li Jehobʼa joʼ kixbʼaanu li xRahab?... Chʼolchʼo naq tat-abʼinq chiru li Jehobʼa.\nKʼaru kixnaw li xRahab chirix li Jehobʼa naq kachʼin chaq?\nChanru kixtenqʼahebʼ li wiibʼ chi winq aj Israel? Kʼaʼut kixkolebʼ?\nKʼaru keʼxye li wiibʼ chi winq re li xRahab?\nKʼaʼut kikoleʼk li xRahab? Ma tat-abʼinq ajwiʼ laaʼat chiru li Jehobʼa?


Lamentaciones 3 - Sagrada Biblia [[Sagrada Biblia] Qeqchi Bible]\nLâin jun cuînk quincßul nabal li raylal xban nak yô xjoskßil li Dios saß inbên.\nCßajoß li raylal xqßue saß inbên. Incßaß chic us nin-el. Chanchan nak yôquin chi bêc saß kßojyîn ut incßaß naxcutanobresi lin be.\nRajlal cutan junes raylal nincßul.\nXban li raylal li yôquin chixcßulbal, chanchan nak tîxin chic chi us. Ut chanchan tokoleb lin bakel.\nJunes raylal ut chßaßajquilal nincßul. Sutsûquin xban li raylal.\nXban li raylal li nincßul, chanchan nak cuanquin saß kßojyîn, joß eb li camenak li ac xeßcam najter.\nChanchan nak sutsûquin saß tzßac re nak incßaß tinêlelik. Chanchan nak bacßbôquin riqßuin cadena kßaxal âl xban li raylal li yôquin chixcßulbal.\nUsta xinjap cue chixtzßâmanquil intenkßanquil chiru, abanan li Kâcuaß incßaß xrabi lin tij.\nChanchan nak eb li tzßac yîbanbil riqßuin pec nequeßramoc re lin be. Ut incßaß chic nintau cßaßru tinbânu.\nLi Kâcuaß chanchan jun li oso malaj ut jun li cakcoj mukmu roybeninquil ani tixchap.\nChanchan nak quinixchap ut quinixrahobtesi ut quinixcanab injunes chi mâ ani natenkßan cue.\nChanchan nak yô chintîcanquil riqßuin lix tzimaj.\nChanchan nak quinixcut riqßuin lix tzimaj ut kßaxal cham qui-oc.\nChixjunileb li cuech tenamitil niquineßxhob. Rajlal cutan yôqueb chinseßenquil.\nJunes raylal nincßul. Chanchan nak junes cßa chic li nintzaca.\nChanchan nak quinixcut chiru chßochß ut xeßtokeß li ruch cue. Ut chanchan nak quinixtolcßosi saß poks.\nMâcßaß chic tuktûquil usilal cuiqßuin. Ut mâcßaß chic li sahil chßôlejil.\nMâcßaß chic inmetzßêu. Ut nincßoxla nak mâcßaß chic nacuoybeni riqßuin li Kâcuaß.\nLâin nincßoxlac chirix chixjunil li raylal ut li rahil chßôlejil li nincßul. Nacuecßa tzßakal xmay li raylal li nincßul.\nIncßaß na-el saß inchßôl. Ut yô chi chßinânc inchßôl.\nAbanan cuan jun li nacßojla cuiß inchßôl. Ut aßan li nacuoybeni.\nXban nak junelic naruxtâna ku li Kâcuaß, joßcan nak incßaß xo-osoß. Junelic naril xtokßobâl ku.\nCuulaj cuulaj nocorosobtesi. Acß chic li kosobtesinquil xban nak kßaxal nim li rusilal saß kabên.\nLi Kâcuaß, aßan li natenkßan cue. Ut aßan li ninyoßoni.\nLi Kâcuaß junelic châbil riqßuineb li nequeßyoßonin riqßuin. Ut naruxtâna ruheb li nequeßxsicß xtenkßanquil riqßuin.\nKßaxal us nak junak târoybeni nak tâtenkßâk xban li Kâcuaß. Ut incßaß yôk chixcuechßinquil li cßaßru naxbânu.\nKßaxal us nak junak tixcanab rib chi taklâc xban li Kâcuaß chalen saß xsâjilal.\nKßaxal us nak junak tixcßojob xchßôl ut incßaß tâcuechßînk xban nak li Kâcuaß, aßan li quiqßuehoc re chixcßulbal li raylal.\nChixcubsihak ban rib rubel xcuanquil li Kâcuaß, xban nak toj cuan cßaßru naroybeni.\nChixqßuehak chi saqßuecß saß xnakß ru xbaneb li xicß nequeßiloc re usta tâcßutekß xxutân.\nLi Kâcuaß incßaß nocoxtzßektâna chi junaj cua.\nUsta naxqßue xrahil kachßôl, abanan naruxtâna ku xban nak kßaxal nim li ruxtân saß kabên.\nMoco yal naraj ta xchßôl li Kâcuaß nak naxqßue li raylal saß kabên.\nLi Kâcuaß incßaß nacuulac chiru nak teßrahobtesîk li cuanqueb rubel xcuanquil jalan tenamit.\nChi moco nacuulac chiru li Kâcuaß nak tâmakßekß chiruheb li cßaßru reheb.\nLi Kâcuaß incßaß nacuulac chiru nak incßaß narakeß âtin saß tîquilal.\n¿Ani ta biß târûk tixye cßaßru tixcßul junak cui moco joßcan ta naraj li Dios?\nNakacßul li us joß ajcuiß li incßaß us xban nak joßcan naraj li Kâcuaß.\n¿Cßaßut nak târahokß xchßôl li cuînk xban li raylal li naxcßul, cui aßan ajcuiß li yô chi mâcobc?\nChikaqßuehak retal chi us cßaßru takabânu. Chikajal li kacßaßux ut chosukßîk riqßuin li Kâcuaß.\nChikayâba xcßabaß li Kâcuaß cuan saß choxa ut takaye:\n—Lâo xkakßet lâ cuâtin ut xomâcob châcuu. Ut lâat incßaß xacuy kamâc.\nCßajoß lâ joskßil. Joßcan nak xaqßue li raylal saß kabên. Xoâcanab chi camsîc ut incßaß xacuil xtokßobâl ku.\nChanchan nak xamuk âcuib saß chok re nak incßaß tâcuabi li katij.\nXban li raylal xaqßue saß kabên, chanchano aj chic mul ut mâcßaß chic noco-oc cuiß chiruheb chixjunileb li tenamit.\nChixjunileb li xicß nequeßiloc ke nocoeßxhob.\nKßaxal ra xkacßul. Xsacheß ru li katenamit. Ut yô kaxiu.—\nLi xyaßal cuu natßululnac saß xnakß cuu xban nak queßsacheß ruheb lin tenamit.\nIncßaß tincanab yâbac xban nak mâcßaß nacßojoban inchßôl,\ntoj retal nak li Kâcuaß târil chak xtokßobâl ku saß choxa.\nCßajoß nak nayotßeß inchßôl xban li raylal li xeßxcßul eb li ixk li cuanqueb Jerusalén.\nEb li xicß nequeßiloc cue xineßxchap chi mâcßaß inmâc. Chanchanin li xul li quitßaneß saß jun li raßal ut incßaß naru tâêlelik.\nXineßxcut chi yoßyo saß jun li chamal jul ut queßxtzßap li re riqßuin jun nimla pec.\nSaß inchßôl lâin nak oc cue chi subûnc saß haß. Ut quinye: —Anakcuan xin-osoß.—\nAt Kâcuaß, lâin quinyâba lâ cßabaß nak cuanquin chak saß xchamal li jul.\nCacuabi li cßaßru quinye nak quintzßâma châcuu nak tinâcol. Incßaß xacanab yal chi joßcan li cßaßru quintzßâma châcuu.\nSaß li cutan nak quintzßâma intenkßanquil âcue, lâat caye cue: Matxucuac.\nAt Kâcuaß, lâat cat-oquen chicuix ut quinâcol.\nAt Kâcuaß, lâat caqßue retal li raylal yôquin chixcßulbal chi mâcßaß inmâc. Chacol rix lin yußam.\nLâat nacanau nak xicß niquineßril. Nacaqßue retal nak yôqueb chixcßûbanquil chanru nak tineßxcamsi li xicß nequeßiloc cue.\nLâat xacuabi nak yôqueb chinhobbal. Nacanau chixjunil li cßaßru nequeßxcßûb chicuix.\nNacanau cßaßru nequeßxye li xicß nequeßiloc cue. Rajlal chicuix nequeßâtinac.\nChaqßue retal li cßaßru nequeßxbânu. Chalen ekßela ut toj ecuu, junelic yôqueb chinhobbal.\nChaqßueheb chixtojbal rix lix mâqueb, at Kâcuaß. Chabânu reheb joß xcßulubeb xcßulbal.\nChacacuubresi lix chßôleb re nak incßaß teßxtau xyâlal ut chamajecuaheb.Chacßut lâ joskßil chiruheb ut chasach ruheb. Chacuisiheb saß li ruchichßochß, at Kâcuaß.\nChacßut lâ joskßil chiruheb ut chasach ruheb. Chacuisiheb saß li ruchichßochß, at Kâcuaß.


Laj Cornelio naxkʼul santil musiqʼej | Xnaʼlebʼ li Santil Hu re kokʼal\nCHAAWIL SAʼ Kabuverdianu Pidgin (Cameroon) Q’eqchi’ Sesotho (South Africa) acholi afrikáans albanés alemán amárico armenio azerí azerí (alfabeto cirílico) bajo alemán bassa de camerún batak (karo) batak (toba) becol birmano bislama boulou búlgaro catalán cebuano checo chichewa chino (tradicional) chino simplificado chitonga chitonga (zimbabwe) chitumbuka chiyao chokue chol chuabo cibemba cingalés citonga congo coreano criollo de las seychelles criollo haitiano croata dangme danés edo efik endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga galician garífuna georgiano griego guaraní gun hausa herero hiligaynon hindi hmong holandés húngaro iban ibinda ibo ilocano indonesio inglés irlandés isoko italiano kabiye kannada kaonde kayin sgaw kazajo kikongo kikuyu kimbundu kiniaruanda kirguís kiribatiano kirundi kisonge kwangalí kwanyama lengua de señas mexicana lengua de signos española lenguaje de señas alemán lenguaje de señas americano lenguaje de señas cubano lenguaje de señas italiano letón lhukonzo lingala lituano lomue luganda luo macedonio macua malayo malayálam malgache mam maratí maya mazateco de Huautla mixe more ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe osético otetela pangasinán panjabí pidgin nigeriano polaco ponapés portugués portugués europeo purépecha quechua ancashino quechua ayacuchano quechua cuzqueño quichua de Chimborazo quichua de Imbabura quiché rumano ruso rutoro samoano sango sena sena serbio serbio (alfabeto latino) sesoto shona sranangtongo suajili suati sueco sundanés tagalo tahitiano tai tamil tandroy telugu tivo tojolabal totonaco tseltal tsonga tsotsil tsuana turco twi tártaro ucraniano uhobo umbundú uruund uzbeko valenciano vascuence vendal vezo vietnamita waray-waray wayuunaiki wolaita xhosa xitshwa yoruba zapoteco re lachiguiri zulú árabe ñemba\nLaj Cornelio naxkʼul li santil musiqʼej\nSaʼ Cesarea, kiwank jun li winq li naxjolomi ebʼ laj puubʼ re Roma, Cornelio xkʼabʼaʼ. Usta maawaʼ aj Judiiy, naʼoxloqʼiik xbʼaanebʼ laj Judiiy. Li winq aʼin nakʼehok chi anchal xchʼool, xbʼaan naq naxbʼaanu naabʼal li chaabʼil naʼlebʼ chirixebʼ li nebʼaʼ. Laj Cornelio naxpaabʼ li Jehobʼa ut junelik natijok chiru. Saʼ jun kutan, kutamil jun li anjel chiru ut kixye re: «Li Yos kirabʼi laatij. Taqlahebʼ laamoos saʼ li tenamit Jope, bʼarwiʼ wank laj Pedro, re naq teʼxye re, naq tchalq chaawilbʼal». Laj Cornelio saʼ junpaat kixtaqla oxibʼ rehebʼ li xmoos saʼ Jope, aʼin nakanaak tana 50 kilometros (30 millas) saʼ rokebʼl iqʼ.\nNaq yook chaq chi kʼulmank aʼin, saʼ Jope, laj Pedro kiril jun li moy u. Kiril ebʼ li xul li maajunwa nekeʼxtzaka ebʼ laj Judiiy. Ut kirabʼi jun xyaabʼ kuxej li kixye re naq tixwaʼ. Laj Pedro inkʼaʼ kiraj ut kixye: «Maajunwa inwaʼom tzʼaj aj xul». Li xyaabʼ kuxej kixye: «Maaye tzʼaj rehebʼ li xul aʼin, anaqwan li Yos naxye naq saqebʼ ru». Li xyaabʼ kuxej kixye ajwiʼ: «Wank oxibʼ li winq saʼ laaʼokebʼaal, ayu rikʼinebʼ». Laj Pedro xkoho rilbʼalebʼ ut kixpatzʼ rehebʼ kʼaru aj e naq xeʼkʼulunk. Ebʼ aʼan keʼxye: «Xooxtaqla laj Cornelio, jun rehebʼ li naxjolomi ebʼ laj puubʼ re Roma. Naraj naq tatchalq qikʼin saʼ rochoch aran Cesarea». Laj Pedro kixye rehebʼ naq teʼxnumsi li qʼoqyink aran. Wulajaq chik, xkoho chirixebʼ Cesarea. Wiibʼ oxibʼ laj paabʼanel re Jope xkohebʼ ajwiʼ.\nNaq laj Cornelio kiril chi wulak laj Pedro, kixwiqʼibʼ ribʼ. Abʼan laj Pedro kixye re: «Waklin. Laaʼin yal winqin joʼ laaʼat. Li Yos xye we naq tinchalq saʼ laawochoch, usta inkʼaʼ nokooʼok saʼ rochochebʼ li maawaʼebʼ aj Judiiy. Anaqwan, bʼaanu usilal, chʼolobʼ chiwu kʼaʼut xinaabʼoq chaq».\nLaj Cornelio kixseeraqʼi re laj Pedro: «Kaahibʼ kutan anaqwan yookin chaq chi tijok chiru li Yos, ut jun li anjel kixye we naq tatinbʼoq. Bʼaanu usilal, kʼut chiqu li naxye li Jehobʼa». Laj Pedro kixye: «Relik chi yaal nintaw ru naq li Yos inkʼaʼ nasikʼok u, naxkʼul chixjunilebʼ li nekeʼraj xloqʼoninkil ru». Laj Pedro kixkʼut chiruhebʼ naabʼal li naʼlebʼ chirix li Jesus. Tojaʼ naq laj Cornelio ut ebʼ li wankebʼ saʼ rochoch keʼxkʼul li santil musiqʼej ut keʼxsubʼ ribʼ saʼ haʼ.\nLi Yos «naxkʼul ebʼ li nekeʼoxloqʼink re chi anchalebʼ xchʼool ut nekeʼxbʼaanu li us, maakʼaʼ naxye bʼar li xtenamitebʼ» (Hechos 10:35).\nEbʼ li patzʼom: Kʼaʼut inkʼaʼ kiraj laj Pedro xtzakankil ebʼ li xul li tzʼajebʼ ru? Kʼaʼut li Jehobʼa kixye re laj Pedro naq txik saʼ rochoch jun li winq li maawaʼ aj Judiiy?